**felhívás**

Újgenerációs szélessávú hálózatok kiépítésének ösztönzése érdekében

**Újgenerációs NGA és felhordó hálózatok fejlesztése**

**GINOP 3.4.1-2015**

Magyarország Kormányának felhívása az infokommunikációs területen működő kis-, közepes és nagyvállalkozásokat célozza*[[1]](#footnote-2)*, az egész országot lefedő, legalább 30 Mbps sávszélességet biztosító hálózati infrastruktúra kiépítésénekmegvalósítása érdekében.

A Kormány az Európai Unióval kötött Partnerségi Megállapodásban célul tűzte ki az infokommunikációs technológiákhoz való hozzáférést, azok használatának és minőségének javítását, amelynek elérését az infokommunikációs területen működő kis-, közepes és nagyvállalkozásokegyüttműködésével tervezi megvalósítani a jelen pályázati felhívásban foglalt feltételek mentén.

Az együttműködés keretében a Kormány vállalja, hogy:

* a benyújtott támogatási kérelmekről annak benyújtásától számítva 47 napon belül*[[2]](#footnote-3)* dönt.
* A felhívás feltételeinek megfelelő projekteket egy járásra (területi egységre) vonatkozóan *25 millió Ft*- 30*00 millió (1575 millió Ft-ot meghaladó támogatás közbeszerzési kötelezettséget von maga után) Ft* közötti vissza nem térítendő és visszatérítendő támogatásban részesíti a rendelkezésre álló forrás erejéig.
* Az előleggel kapcsolatos feltételeknek megfelelő támogatott projekteknek a projekt elszámolható költségei legfeljebb 25%-ának megfelelő, kkv-k esetén maximum 300 millió Ft, nagyvállalatok esetén maximum 150 millió Ft összegű előleget biztosít.

A támogatási kérelmet benyújtó szervezetek az együttműködés keretében vállalják[[3]](#footnote-4), hogy:

* projektjük megvalósításával hozzájárulnak ahhoz, hogy minden háztartás számára elérhetővé váljon legalább 30 Mbps sávszélességű internet szolgáltatás az erre alkalmas újgenerációs szélessávú infrastruktúra megteremtésével, elősegítve ezáltal a digitális szolgáltatások elterjesztését és az állampolgárok valamint a vállalkozások számára a digitális világba való beilleszkedést;
* a kapott támogatáson felül önerőből finanszírozzák a projektet;
* a projektjük által megvalósult hálózatot elérhetővé teszik más szolgáltatók számára is (nyílt hozzáférés biztosítása révén);
* a lefedett háztartások számára az országos / területi átlagnak megfelelő árazású internet szolgáltatást biztosítanak.

**Tartalomjegyzék**

[1. A tervezett fejlesztések háttere 5](#_Toc423438756)

[1.1. A Felhívás indokoltsága és célja 5](#_Toc423438757)

[1.2. A rendelkezésre álló forrás 5](#_Toc423438758)

[1.3. A támogatás háttere 6](#_Toc423438759)

[2. Ügyfélszolgálatok elérhetősége 6](#_Toc423438760)

[3. A Projektekkel kapcsolatos elvárások 6](#_Toc423438761)

[3.1. Támogatható tevékenységek bemutatása 6](#_Toc423438762)

[3.1.1 A támogatható tevékenységek állami támogatási szempontú besorolása 7](#_Toc423438763)

[3.2. A projekt műszaki-szakmai tartalmával és a megvalósítással kapcsolatos elvárások 8](#_Toc423438764)

[3.2.3 Pályázat műszaki tervezése 10](#_Toc423438765)

[3.2.4 Nyílt hozzáférés (Open Access) 11](#_Toc423438766)

[3.2.5 Egyéb elvárások 12](#_Toc423438767)

[3.3. A projektvégrehajtás időtartama 13](#_Toc423438768)

[3.3.1. A projekt megkezdése 13](#_Toc423438769)

[3.3.2. A projekt végrehajtására rendelkezésre álló időtartam 13](#_Toc423438770)

[3.4. Projektekkel kapcsolatos egyéb elvárások 13](#_Toc423438771)

[3.4.1. A projekt területi korlátozása 13](#_Toc423438772)

[3.4.2. A fejlesztéssel érintett ingatlanra vonatkozó feltételek 14](#_Toc423438773)

[3.5. Indikátorok, szakpolitikai mutatók, adatszolgáltatás 14](#_Toc423438774)

[3.5.1. Indikátorok 14](#_Toc423438775)

[3.5.2. Egyéni szintű adatgyűjtés ESZA forrásból megvalósuló felhívások esetén 17](#_Toc423438777)

[3.6. Fenntartási kötelezettség 17](#_Toc423438778)

[3.7. Biztosítékok köre 17](#_Toc423438779)

[3.8. Önerő 17](#_Toc423438780)

[4. A támogatási kérelmek benyújtásának feltételei 17](#_Toc423438781)

[4.1 Támogatást igénylők köre 17](#_Toc423438782)

[4.2 Támogatásban nem részesíthetők köre 18](#_Toc423438783)

[4.3 A támogatási kérelem benyújtásának határideje és módja 19](#_Toc423438784)

[4.4 Kiválasztási kritériumok és a kiválasztási eljárásrend 20](#_Toc423438785)

[4.4.1 Nem hiánypótoltatható jogosultsági kritériumok: 20](#_Toc423438786)

[4.4.2 Hiánypótoltatható jogosultsági szempontok 21](#_Toc423438787)

[4.4.3 Tartalmi értékelési szempontok 21](#_Toc423438788)

[5. A finanszírozással kapcsolatos információk 27](#_Toc423438789)

[5.1 A támogatás formája 27](#_Toc423438790)

[5.2 A projekt javaslat maximális elszámolható összköltsége 27](#_Toc423438791)

[5.3 A támogatás mértéke, összege 27](#_Toc423438792)

[5.4 Előleg igénylése 28](#_Toc423438793)

[5.5 Az elszámolható költségek köre 28](#_Toc423438794)

[5.5.3 Szakmai megvalósításhoz kapcsolódó szolgáltatások költsége 31](#_Toc423438795)

[5.5.4 Projektmenedzsment költségek 31](#_Toc423438796)

[5.6 Az elszámolhatóság további feltételei 32](#_Toc423438797)

[5.7 Az elszámolható költségek mértékére, illetve arányára vonatkozó elvárások 33](#_Toc423438798)

[5.8 Nem elszámolható költségek köre 34](#_Toc423438800)

[5.9 Az állami támogatásokra vonatkozó rendelkezések 34](#_Toc423438801)

[5.9.1 A felhívás keretében nyújtott egyes támogatási kategóriákra vonatkozó egyedi szabályok 35](#_Toc423438802)

[6. A támogatási kérelem elkészítése során csatolandó mellékletek listája 35](#_Toc423438803)

[7. További információk 36](#_Toc423438805)

[8. A felhívás szakmai mellékletei 37](#_Toc423438806)

**A Felhívás elválaszthatatlan része az Általános Útmutató a Felhívásokhoz – 1 verzió c. dokumentum (a továbbiakban: ÁUF), mely a támogatási kérelem adatlappal együtt tartalmazza a projektjavaslat elkészítéséhez szükséges összes feltételt.**

**Amennyiben jelen Felhívásban foglaltak valamely fejezet tekintetében eltérnek az ÁUF-ban megfogalmazott általános előírásoktól, és az eltérés tényére kifejezett hivatkozás történik, akkor a jelen dokumentumban szabályozottak az irányadók.**

Felhívjuk a tisztelt támogatást igénylők figyelmét, hogy a Felhívás, az ÁUF, a támogatási kérelem adatlap, továbbá ezek dokumentumai esetén az Irányító Hatóság, illetve a Miniszterelnökség a változtatás jogát fenntartja, ezért kérjük, hogy kövessék figyelemmel a www.szechenyi2020.hu honlapon megjelenő közleményeket!

1. A tervezett fejlesztések háttere

## A Felhívás indokoltsága és célja

A konstrukció célja a kevésbé fejlett régiókban az újgenerációs szélessávú (NGA) hozzáférési hálózattal le nem fedett igényhelyek lefedése annak érdekében, hogy a hazai újgenerációs hálózatok, azok kapacitásai az ország településein alkalmasak legyenek a növekvő használati intenzitás és sávszélesség-igény kielégítésére, ezáltal tegyék lehetővé a digitális szolgáltatások terjedését az állampolgárok és a vállalkozások körében. Cél továbbá a korábbi évek fejlesztéseit követően még optikai felhordó hálózattal el nem látott települések nagy sebességű hálózati infrastruktúrába történő bekötése.

Az állami beavatkozás, vagyis a konstrukció vonatkozásában a piaci kudarc lényege, hogy a kevésbé fejlett, alacsony népsűrűséggel rendelkező, vagy szegénységgel küzdő területeken nem jövedelmező a magánszektornak a szélessávú infrastruktúra kiépítése. Ezeken a településeken a piaci fejlesztések hosszú távon sem valósulnak meg, ezért nem hozzáférhetőek a mindennapi élet részét képző alapvető IKT szolgáltatások sem. A fejlesztések támogatása kizárólag azokon a területeken valósul meg, ahol jelenleg sem piaci, sem állami hálózat nem áll rendelkezésre és a jelenlegi és tervezett beruházások hiánya miatt piaci kudarc jelei mutatkoznak. Jelen Felhívás célja, hogy vissza nem térítendő támogatás és pénzügyi eszköz (kedvezményes hitel) együttes biztosítása révén segítse az infokommunikációs cégeket a valódi szélessávval lefedetlen területek fejlesztésében a Csoportmentességi rendelet[[4]](#footnote-5) 52. cikke szélessávú infrastruktúrára irányuló támogatásra vonatkozó előírások alapján.

A **pályáztatás alapegysége a járás**, ami a pályázói kör tekintetében mind a kis –és közepes vállalkozások, mind a nagyobb vállalatok számára vállalható projektméret biztosítva az esélyegyenlőséget a potenciális pályázók között. Így a járás szintű pályáztatás lehetővé teszi a verseny ösztönzését adott járásra több pályázó esetén, ami a fejlesztések költséghatékony megvalósításához járul hozzá.

Ezen túlmenően az egyes járások jellemzői, a megtérülés mértéke, így a maximális támogatási intenzitások is eltérnek, ami szintén indokolttá teszi a járások önálló projektekként való kezelését.

A pályázat keretében megvalósuló fejlesztésnek a fejlesztés által érintett járásban valamennyi, jelen Felhívás2. számú Tervezési segédlet c. mellékletében szereplő igényhelyre ki kell terjednie a Felhívás 3.2 és 4.4 pontjainál meghatározott feltételek szerint. Egy pályázó több pályázatot is benyújthat, ugyanakkor minden járásra külön pályázatot kell benyújtani.

Felhívjuk a figyelmet, hogy két nyertes pályázat nem kerülhet összevonásra.

## A rendelkezésre álló forrás

A Felhívás meghirdetésekor a támogatásra rendelkezésre álló tervezett keretösszeg vissza nem térítendő támogatás esetében 68 milliárd Ft, a kapcsolódó GINOP 8.2.1 pénzügyi eszköz (beruházási hitel) esetében 10 milliárd Ft.

A támogatott támogatási kérelmek várható száma maximum 154 db.

## A támogatás háttere

Az Európai Unió Digitális Menetrendjének és a Nemzeti Infokommunikációs Stratégia[[5]](#footnote-6) Digitális Infrastruktúra pillérének kitűzött célja, hogy 2020-ra minden háztartás számára biztosított legyen legalább 30 Mbps sebességű interneteléréshez való hozzáférés lehetősége, valamint az, hogy a háztartások legalább 50%-ában 100 Mbps-os internet-hozzáférés álljon rendelkezésre. A Magyar Kormány Digitális Nemzet Fejlesztési Programról szóló 1162/2014. (III. 25.) Korm. határozatában deklarálta, hogy ezen elvárásoknak Magyarország már 2018 év végére meg kíván felelni.

A piaci kudarcok felszámolása és az újgenerációs szélessávú hálózatok kiépítésének ösztönzése érdekében a 1173/2015. (III.24) Korm. határozat alapján a Gazdaságfejlesztési és Innovációs Operatív Program 2015. évre szóló éves fejlesztési kerete biztosít forrásokat. Jelen felhívást a Gazdaságfejlesztési –és Innovációs Operatív Program keretében a Gazdaságfejlesztési Programok Végrehajtásáért Felelős Helyettes Államtitkárság hirdeti meg.

1. Ügyfélszolgálatok elérhetősége

Ha további információkra van szüksége, forduljon bizalommal a Széchenyi 2020 ügyfélszolgálathoz a **06 40-638-638** telefonszámon, ahol hétfőtől csütörtökig 8 órától 16 óráig, pénteken 8 órától 14 óráig fogadják hívását.

Kérjük, kövesse figyelemmel a Felhívással kapcsolatos közleményeket a www.szechenyi2020.hu oldalon, ahol a Széchenyi 2020 ügyfélszolgálat elektronikus elérhetőségeit is megtalálhatja.

1. A Projektekkel kapcsolatos elvárások

Kérjük, hogy a támogatási kérelem összeállítása során vegye figyelembe, hogy a projekteknek meg kell felelniük különösen a következőknek:

## 3.1. Támogatható tevékenységek bemutatása

A Felhívás keretében az alábbi tevékenységek támogathatóak a releváns elszámolható költségek alkalmazásával:

1. projekt előkészítése
   1. megvalósíthatósági tanulmány, helyzetelemzés készítése;
   2. műszaki tervek, specifikációk, kiviteli és tendertervek elkészítése
   3. engedélyeztetéshez szükséges dokumentumok elkészítése
   4. előzetes igényfelmérés, célcsoport elemzése, piackutatás szakértői hálózat építés, szakértői műhelymunkák
   5. szükséglet felmérés és helyzet feltárás
   6. közbeszerzés előkészítése
   7. egyéb előkészítéshez kapcsolódó szakértői tanácsadás
2. projektmenedzsment
   1. a projektjavaslat kidolgozása és a projektmegvalósítás alatti projektmenedzsment
3. projekt szakmai, operatív végrehajtásával összefüggő tevékenységek:
4. passzív szélessávú infrastruktúra kiépítése és az ehhez kapcsolódó mélyépítési és magasépítési munkák;
5. a 2. sz mellékletben található településeket a gerinchálózattal összekötő felhordó hálózat (a meglévő vagy a pályázat keretében kiépítendő gerinchálózati csatlakozási pont és a települési hozzáférési aggregációs pontok (PoP) közötti felhordó hálózati szakasz kiépítése optikai megoldással;
6. az érintett településeken a hozzáférési aggregációs pont (PoP) létesítése (az aktív eszközök üzemviteléhez szükséges szünetmentes energia ellátás, földhálózat, stb.) és a helyi hozzáférési hálózat(ok) technológia-független kiszolgálására való alkalmassá tétele;
7. az érintett településeken belül valamennyi lefedetlen „NGA-fehér” igényhelyig helyi szélessávú hozzáférési hálózat kiépítése;
8. a hozzáférési aggregációs pont (PoP) és az érintett települések közintézményeinek otthont adó épület közötti alapinfrastruktúra kialakítása (alépítményben elhelyezett optikai kábel vagy légkábel, illetve passzív hálózati elemek), valamint a hozzáférési aggregációs pont és a járási székhelyen a kormányhivatal épületében elhelyezett NTG (Nemzeti Távközlési Gerinchálózati) PoP közötti optikai sötét szálpár megépítése és/vagy IRU bérlete;
9. a nagysebességű szélessávú infrastruktúra létrehozásához szükséges aktív és passzív hálózati eszközök beszerzése és alépítmények kialakítása;
10. hosszú távú optikai sötétszál bérlés;
11. felügyelő mérnöki tevékenységek igénybevétele;
12. a nyílt hozzáférés követelményeinek eleget tevő infrastruktúra kapacitások megtervezése és megépítése.

## A támogatható tevékenységek állami támogatási szempontú besorolása

A Felhívás keretében támogatható tevékenységek a 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X. 10.) Korm. rendelet alapján közösségi versenyjogi szempontból az alábbi jogcímeken, a következő támogatási kategóriákra vonatkozó előírások alapján valósíthatók meg:

|  |  |  |
| --- | --- | --- |
| Támogatható tevékenység | Támogatás jogcíme | Támogatási kategória |
| Az újgenerációs, országos szélessávú hálózatok rendelkezésre állásának biztosítása (valamennyi jelzett támogatható tevékenység esetén) | Szélessávú infrastruktúra kiépítéséhez nyújtott beruházási támogatás | Szélessávú infrastruktúrára irányuló támogatás |

## 3.2. A projekt műszaki-szakmai tartalmával és a megvalósítással kapcsolatos elvárások

A megvalósuló fejlesztések során az alábbi műszaki kritériumoknak, alapelveknek kell megfelelni:

* Egy igényhely elérése technikai értelemben „NGA-képes”-nek tekinthető, ha technológia-függetlenül teljesül:
* Sávszélességben letöltési („downlink”) irányban névlegesen 30 Mbps-t meghaladó sebességű internet szolgáltatás nyújtása az elvárás.
* Sávszélességben letöltési („downlink”) irányban névlegesen 7,5 Mbps-t meghaladó garantált sebességű internet szolgáltatás az előfizetőnél az idő 100%-ban rendelkezésre áll a tényleges meghibásodások miatt kieső időtartamokat leszámítva.
* Sávszélességben feltöltési („uplink”) irányban az interaktív NGA szolgáltatások biztosíthatósága cél, így a névlegesen >6 Mbps, a garantált érték 1,7 Mbps teljesítendő.
* Adott igényhely jelen felhívás fogalmai szerint ellátottnak (lefedettnek) tekinthető, ha az igény (előfizető részéről történő megrendelés) szolgáltató általi kézhezvételét követően a fenti sávszélességű internet szolgáltatás bekapcsolása 15 napon belül biztosítható.
* A nyújtott szolgáltatás rendelkezésre állási követelményeit a 3/2011. (XII. 27.) „Az elektronikus hírközlési szolgáltatás minőségének az előfizetők és felhasználók védelmével összefüggő követelményeiről, valamint a díjazás hitelességéről” című NMHH rendeletnek megfelelően kell biztosítania a pályázat nyertes szolgáltatónak.
* Műszaki szempontból egy hálózati megoldás „NGA-képesebb” egy másiknál, amennyiben nagyobb arányban teszi lehetővé a magasabb, 100 Mbps sávszélességű hozzáférést, és/vagy az ez irányú fejlesztés gyorsabban és költséghatékonyabban kivitelezhető, valamint magasabb feltöltési („uplink”) sávszélességet, illetve a szimmetrikus hozzáférést biztosít.
* Technológiasemlegesség elvének megfelelően minden olyan technológia alkalmazható, amely megfelel a fentiekben foglalt követelményeknek
* A projekt keretében megvalósított hálózatokra „nyílt hozzáférés” (Open Access) kritériumok vonatkoznak az 5. Nyílt Hozzáférési Szabályok mellékletben foglaltak alapján.

Jelen felhívás alapján megvalósuló projekt megvalósítása során célzottan fókuszál:

* a településeket egymással és a járási székhelyeken található gerinchálózati PoP összekötő **felhordó (körzet) hálózatokra**, és
* a településeken belüli igényhelyek ellátását biztosító **hozzáférési (elérési) hálózatra**.

3.2.1 Felhordó (körzet-) hálózatok főbb paraméterei

Amennyiben a projektben érintett járásban felhordó hálózat építése szükséges, az alábbiaknak kell megfelelni:

* Az építéssel érintett településeken a mindenkori penetrációnak és sávszélesség-eléréseknek megfelelő számú, de minimum 24 fényvezető szál végződtetése, amelyből minden település esetében 4 dedikált szálat közcélra – pl. elektronikus kormányzati hálózatnak történő bérbe adás - köteles fenntartani.
* Az érintett településeken kötelező egy-egy hozzáférési aggregációs pont (PoP) létesítése, a nyílt hozzáférés megvalósításához szükséges helymegosztásra alkalmas kivitelezéssel.
* A beruházás műszaki feltételeinek biztosítani kell:
* a nyílt hozzáférés (open access) teljesíthetőségét;
* a nyílt hozzáférésen alapuló szolgáltatások esetén a bejelentett hibáknak a támogatott infrastruktúrára alapuló szolgáltatást nyújtó fél általi legfeljebb 48 órán belüli elhárítását;
* hogy a körzethálózat szintjén a helyi hozzáférési hálózat(ok), illetve NGA hálózatok további fejlesztései esetén se alakulhassanak ki hálózati szűk keresztmetszetek, azaz a körzethálózati kapacitás hiánya a jövőben se képezze a nagy sávszélességű (minimum 30 Mbps letöltési és minimum 5 Mbps feltöltési sebességet biztosító) internetezés akadályát az érintett településeken;
* A fényvezető szálak tulajdonsága az ITU-T G.652.D ajánlás és az MSZ EN 60793-2-50:2009 szabvány (B1.3) követelményeinek feleljen meg; További előírások a felhívás 4. **sz.** mellékletében találhatók.
* Az új kábelek fényvezető szálait optikai rendezőn kell végződtetni.
* Az építendő hálózatot a támogatást igénylő által megválasztott és a megvalósíthatósági tanulmányban megindokolt helyszínen kell végződtetni.

Amennyiben a projektben, illetve a megvalósítás során olyan településközi szakaszok is érintettek, amelyeken már meglévő felhordó hálózati kapacitások és nyomvonalak léteznek, az adott szakasz megépítése a projekt szempontjából nem indokolható. Ilyen esetekben a meglévő hálózati szakasz tulajdonosával, illetve üzemeltetőjével célszerű a támogatást igénylőnek nagykereskedelmi, vagy nyílt hozzáférésen (Open Access) alapuló megállapodást kötni, melynek hosszú távú bérleti díja a projektben elszámolható. Amennyiben a meglévő infrastruktúra tényleges igénybevétele bármely okból nem lehetséges, az NGA helyi hálózat működőképességének biztosítása érdekében a támogatást igénylő saját üzleti döntése alapján a hosszú távú bérlet költsége feletti rész önerős vállalásával az „újraépítés” mellett dönthet.

További műszaki és kivitelezési peremfeltételeket a Felhívás 4. **sz.** melléklete tartalmazza.

A támogatási kérelemhez benyújtandó műszaki megvalósítási dokumentumok és tervek konkrét, részletes tartalma 2. sz. Tervezési segédtábla és az 3. sz. Topológiai mintaterv mellékletekben található.

3.2.2 A hozzáférési (elérési) hálózatok műszaki paraméterei

A hozzáférési hálózat megvalósításakor a települések képeznek önálló egységet, míg a projekt szint az érintett településekből álló járás.

* A hozzáférési hálózat kiépítésének célja a településeken a 2. számú Tervezési segédtábla mellékletben található igényhely halmaz, kapacitás tekintetében pedig az igényhelyeken megkülönböztethető szolgáltatási végpont halmaz.
* Az szolgáltatási végpontokon tervezendő és elérendő sávszélesség meg kell, hogy feleljen az EU NGA-re vonatkozó, korábban részletezett elvárásainak.
* Egy szolgáltatási végpont lefedettnek tekinthető, amennyiben valós szolgáltatási igény megjelenésekor az 15 munkanapon belül kielégíthető. Ily módon a felhívás célja ú.n. „Homes Passed” (HP) jellegű építés, ugyanakkor előfizető oldali berendezés tartalommal, valamint a bekapcsoláshoz társuló (technológiánként eltérő) műszaki tartalommal nem rendelkezhet.  
  Ezen feltétel alól részben kivételt képeznek az aktív fejlesztési szakaszban (a projekt hivatalos zárásáig) igazoltan beérkező és bekapcsolható (jogilag rendezett) szolgáltatási igények, amelyek bekapcsolásra kerülnek. Ilyen esetekben a bekapcsolást szolgáló, az adott ingatlan szolgáltatás hozzáférési pontját jelentő helyig (dobozig, csatlakozóig) épített passzív hálózat támogatásban részesül.

(Vonatkozik az ingatlan optikai, esetleg rezes kötőpontjáig terjedő hálózatra, vagy az ingatlanra való külső antenna telepítésére és levezetésére, de nem vonatkozik aktív előfizetői berendezésre.)

* A hozzáférési hálózat megvalósítása technológia-semleges, és településen belül vegyes megoldások is lehetségesek, azonban minden esetben a jövőálló technológiák alkalmazását kell irányadónak tekinteni.
* A teljesen ellátatlan igényhelyek (semmiféle hálózati eléréssel sem rendelkező) hálózati elérésénél nem támogatott rézalapú (sem sodrott réz-erű, sem koaxiális) vezetékes hálózat építése. Amennyiben a támogatást igénylő saját hatáskörben az utolsó hálózati szakaszt rézalapú hálózattal oldja meg, úgy annak műszaki indoklása szükséges, viszont a támogatási kérelemben költségtételei bemutatandók és kiemelendők, mint nem támogatott tételek.

Az építéssel érintett településeken a kedvezményezett minden közintézmény részére egy-egy optikai szál-párat köteles kialakítani, a közintézményeket passzív bekötéssel fizikailag csatlakoztatni és az optikai szálakat az alkalmazott építéstechnológia függvényében, valamint a Nemzeti Távközlési Gerinchálózat tulajdonosának illetve működtetőjének kérése szerint:  
a) a települési aggregációs hálózati csomópontban optikai rendezőn (ODF) illetve rendező („patch”) panelen ezeket az intézményi szálakat elkülönítve átadni, vagy  
b) a járási székhelyen, az NTG PoP-ban optikai rendezőn (ODF) illetve rendező („patch”) panelen az intézményi szálakat elkülönítve átadni, vagy  
c) a település közintézményeinek aggregált bitfolyamát a települési aggregációs hálózati csomópontban OSI L1 vagy L2 interfészen, elkülönítve, településenként átadni, vagy  
d) a járás valamennyi SZIP-ben lefedett közintézményének bitfolyamát a járási székhely NTG PoP-jában OSI L1 vagy L2 interfészen, elkülönítve átadni.

Amennyiben a járási székhelyen a támogatott szolgáltatói PoP és az NTG PoP eltérő földrajzi helyen létesül, a PoP-ok közötti összeköttetés létesítése a kedvezményezett kötelezettsége. Támogatott szolgáltató a közintézményi végpontok passzív bekötéséért, a települési illetve járási székhelyre aggregált forgalmak passzív („a” és „b” verziók) vagy aktív („c” és „d” verziók) elvezetésének kiépítési költségét nem, havi üzemeltetésének díját a 7. sz. melléklet Nyílt Hozzáférési Szabályokban foglaltak szerint számíthatja fel.

* Az érintett településeken kötelező egy-egy hozzáférési aggregációs pont (PoP) létesítése, amely a technológia függvényében akár passzív, akár aktív típusú is lehet.
* A járási gerinchálózati felcsatlakozási pont (gerinc PoP) képezheti egyben a járási központnak, mint településnek a hozzáférési aggregációs pontját is.
* A beruházás műszaki feltételei biztosítsák
* a [3.2.4](#_3.2.3_Nyílt_hozzáférés) pontban részletezettek szerinti nyílt hozzáférés (open access) teljesíthetőségét;
* a nyílt hozzáférésen alapuló szolgáltatások esetén a bejelentett hibáknak a támogatott infrastruktúrára alapuló szolgáltatást nyújtó fél általi legfeljebb 48 órán belüli elhárítását;

A részletes műszaki elvárások a Felhívás 4. **sz.** mellékletében találhatók.

A támogatási kérelemhez benyújtandó műszaki megvalósítási dokumentumok és tervek konkrét, részletes tartalma a 1. sz. Műszaki leírás **sz.** című mellékletben található.

### 3.2.3 Pályázat műszaki tervezése

**Topológiai mintaterv**

A pályáztatás során a pályázók számára térgeometriai formátumú „előtervek” lesznek hozzáférhetőek, amelyek az adott pályázati egység (járás) igényhelyeinek és szolgáltatási végpontjainak egy lehetséges lefedését tartalmazza GPON, Hybrid Fiber Coax, ill. VDSL2 technológiákkal. Az előtervek számítógépes tervezőprogrammal kerültek generálásra, így a technológia által biztosított lehetőségeket kihasználva, szabott korlátokat betartva egy lehetséges megvalósítási lehetőséget tartalmaznak. A számítógéppel létrehozott előtervek nem helyettesítik a pályázók tervezési feladatait, de nagyban segítik azt és lehetőséget biztosítanak a kiíró számára az egyes pályázati egységekhez kapcsolódó fejlesztési feladatok nagyságrendi becslésére.

Az előterveket a kiíró **olyan formátumban biztosítja, amely formátumban a készítendő pályázati terveket is befogadja,** biztosítandó ezzel a tervrajzok számítógépes feldolgozhatóságát és kiértékelhetőségét. Az előtervek és pályázati tervek további sajátosságait és jellemzőit lásd az 1. sz. Műszaki leírás mellékletben. Az előterveket járásonként az 3. sz. Topológiai mintaterv melléklet tartalmazza.

**Tervezési segédtábla**

Ez a pályázati felhívás 2. sz. melléklete, amely egy excel (XLS) formátumú táblázat. Az XLS tartalmazza az adott járásban lefedetlen igényhelyek földrajzi elhelyezkedésének minden adatát, és üres mezőket, melyeket pályázó a projektjéhez készített Megvalósíthatósági Tanulmány és a műszaki terveinek kimeneti adataival tölt fel. A táblázat fülek adattartalma:

a) adott járás fejlesztésére költhető CAPEX maximum értéke Ft-ban; adott járásra adható maximális támogatási intenzitás kategória; minimálisan – kötelezően – lefedendő igényhelyek településenkénti darabszáma és az optikai felhordó hálózattal elérendő települések felsorolása

b) adott járásban lefedendő igényhelyek tételes felsorolása az igényhelyek minden releváns adatának feltüntetésével

c) a pályázati tervezés összesített műszaki-gazdasági adatait tartalmazó tábla

d) Táblázat kitöltését segítő oszlop mező leírások

**Pályázó a Topológiai tervet és a Tervezési segédtáblát elektronikusan nyújtja be az EPTK pályázói felületen, ahonnan a pályázati felhívással kapcsolatos anyagokat is letöltheti.**

### 3.2.4 Nyílt hozzáférés (Open Access)

Nagykereskedelmi nyílt hozzáférés olyan hozzáférés, amelynek révén az egyik üzemeltető használhatja egy másik üzemeltető létesítményeit. A Csoportmentességi rendelet 2. cikkének 139. pontja szerint a hálózatüzemeltető a lehető legszélesebb körű aktív és passzív nagykereskedelmi hozzáférést biztosítja tisztességes és megkülönböztetés mentes feltételek mellett, beleértve az NGA-hálózatok esetében a hálózatok fizikai átengedését. A nagykereskedelmi hozzáférést legalább hét évre kell biztosítani, az alépítményekhez vagy tartóoszlopokhoz való hozzáférés joga pedig időben nem korlátozható. Alépítmény építéséhez nyújtott támogatás esetén akkora alépítményt kell építeni, amely több kábelhálózatnak és különböző hálózati topológiáknak is helyet tud adni.

A nagykereskedelmi hozzáférés díja a nemzeti szabályozó hatóság árazási elvein és a tagállam vagy az Unió más hasonló, versenyképesebb területein tapasztalható referenciaértékeken alapul, figyelembe véve a hálózatüzemeltető által kapott támogatást. A hozzáférési feltételekre (többek között a díjszabásra) vonatkozóan, valamint a hozzáférést igénylők és a támogatott infrastruktúra üzemeltetője között felmerülő vita esetén a nemzeti szabályozó hatósággal kell konzultálni (52. cikk (5) bekezdés)

A nyílt hozzáférésre vonatkozó részletes peremfeltételeket a Felhívás 5. Nyílt Hozzáférési Szabályok melléklete tartalmazza.

### 3.2.5 Egyéb elvárások

**Közintézményi igényhelyek lefedése**

Az építéssel érintett területeken a kedvezményezett minden közintézményi igényhely részére egy-egy optikai sötét szálpárat köteles biztosítani úgy, hogy a szálpár a közintézmény optikai kábelrendezőjén végződik. Optikai kábelrendező hiányában a szálpár végződtetési helye a közintézmény olyan telekommunikációs helyisége, ahol az intézményt ellátó telekommunikációs kábelek ki vannak fejtve (kábelrendező). A végződtetés helye lehet más, az intézmény fenntartója által kijelölt helyiség is. Az optikai szálakat, illetve a közintézmények aggregált bitfolyamát a települési PoP-ban vagy a járási székhelyen, a járási kormányhivatal épületében elhelyezésre kerülő NTG PoP-ban kell átadni a 3.2.2 pont szerint. A szolgáltató PoP és NTG PoP közötti átviteli út biztosítása a szolgáltató feladata.

A projekt tervezés és megvalósítása során kérjük, vegye figyelembe, hogy a projektben létrehozott eredményeknek meg kell majd felelniük az alábbi elvárásoknak:

Az európai uniós forrásból támogatott projektek kedvezményezettje köteles a projektre vonatkozó környezetvédelmi és esélyegyenlőségi jogszabályokat betartani, (Nem kizárólagos jelleggel, lásd ÁÚF 10. pontja) a projekt által érintett területen a védett természeti és kulturális értékeket megőrizni, a fennálló vagy a beruházás során keletkezett környezeti kárt és az esélyegyenlőség szempontjából jogszabályba ütköző nem-megfelelőséget legkésőbb a projekt megvalósítása során megszüntetni.

A fejlesztéshez kapcsolódó nyilvános eseményeken, kommunikációjában és viselkedésében a támogatást igénylő esélytudatosságot fejez ki: nem közvetít szegregációt, csökkenti a csoportokra vonatkozó meglévő előítéleteket.

3.2.6 Mérföldkövek

A mérföldkő a projekt megvalósítása szempontjából jelentős időpont, amelyhez a projekt megvalósítása révén elért szakmai vagy műszaki eredmény kapcsolódik, vagy az elérendő eredmény egy jól körülhatárolható fejlesztési szakasza lezárul.

Egy adott mérföldkőhöz ezen túlmenően meg kell tervezni az adott szakaszban várhatóan elszámolni kívánt költségek mértékét is. A támogatást igénylő által a költségvetésben betervezett tevékenységek, illetve elszámolható költségek áthúzódhatnak a mérföldköveken.

A projekt műszaki-szakmai tartalmának meghatározásához az alábbi elvárások figyelembe vétele szükséges:

1. A projekt megvalósítása során a fentiek figyelembevételével több mérföldkövet kell meghatározni. Az első mérföldkő nem lehet később, mint a projektkezdéstől számított hatodik hónap utolsó munkanapja.
2. A projekt kezdésétől számított hatodik és tizedik hónap utolsó munkanapjáig be kell tervezni egy olyan mérföldkövet, amellyel teljesül a kivitelezés megkezdéséhez szükséges összes, tervkészítésre vonatkozó jogszabályi elvárás, a szükséges hatósági engedélyezési folyamatok lezárásával együtt.

Felhívjuk a figyelmet, hogy a műszaki, szakmai tartalom csökkenése esetén az elszámolható költség és a támogatás összege arányosan csökkentésre kerül az érintett tulajdonságtól vagy képességtől valóelmaradás arányában.

## 3.3. A projektvégrehajtás időtartama

## A projekt megkezdése

Támogatás a támogatási kérelem benyújtását megelőzően megkezdett projekthez (az előkészítési tevékenységen kívül) nem igényelhető. A projekt előkészítő tevékenysége a felhívás megjelenését követően megkezdhető. A projekt tényleges megvalósítását a benyújtást követő napon a támogatást igénylő saját felelősségére megkezdheti, de a projekt megkezdése nincs befolyással a támogatási kérelem értékelésére és nem jelent előnyt annak elbírálása során, továbbá nem garantálja az igényelt támogatás elnyerését.

A támogatott projekt megkezdettségére vonatkozó részletes szabályozást az Általános Útmutató a Felhívásokhoz (továbbiakban: ÁÚF) 8.6.1. pontja tartalmazza.

## A projekt végrehajtására rendelkezésre álló időtartam

A projekt fizikai befejezésére a projekt megkezdését, vagy amennyiben a projekt a Támogatási szerződés *aláírásáig* nem kezdődött meg, a Támogatási szerződés *hatályba lépését* követően legfeljebb 24 hónap áll rendelkezésre.

A projekt fizikailag befejezett, amennyiben a projekt keretében támogatott valamennyi tevékenység a Támogatási szerződésben meghatározottak szerint, a Felhívásban meghatározott feltételek mellett teljesült. A projekt fizikai befejezés napjának a projekt utolsó támogatott tevékenysége fizikai teljesítésének a napja minősül.

A támogatott tevékenységtípusok fizikai teljesítettségére vonatkozó részletes szabályozást az ÁÚF c. dokumentum 8.6.2. pontja tartalmazza.

A támogatást igénylő projekttel kapcsolatos pénzügyi elszámolás (záró kifizetési igénylés) benyújtásának végső határideje 2018. június 30.

## Projektekkel kapcsolatos egyéb elvárások

## A projekt területi korlátozása

**Nem támogathatóak a Közép-Magyarországi Régió területén megvalósuló projektek.**

A fejlesztés megvalósítása kizárólag azokon a területeken lehetséges, amelyek esetében az alábbiak teljesülnek:

* nincs azonos kategóriájú hálózat, azaz meglévő újgenerációs hozzáférési (NGA) hálózat, és annak kiépítése, a közeljövőben (3 éven belül) nem is valószínűsíthető a piaci szereplők beruházási tervei alapján;
* szélessávú alaphálózat rendelkezésre áll, de nem alkalmas legalább 30 Mbps sebességű internetkapcsolat létesítésére. Ezeken a területeken a hálózat kapacitásainak bővítése (upgrade) támogatható, amennyiben a technológia ezt lehetővé teszi. Amennyiben a technológia nem teszi lehetővé a hálózat kapacitásainak bővítését, az előző pontban foglaltak alapján támogatható az újgenerációs hálózat létesítése;
* adott település nem rendelkezik optikai felhordó hálózati összeköttetéssel.

NGA helyi hálózatok és optikai felhordó hálózatok esetében a lehetséges fejlesztési helyszíneket (igényhelyeket) jelen felhívás 2. sz. Tervezési segédtábla melléklete tartalmazza.

A támogatott fejlesztéseket a támogatást igénylő, együttműködés esetén az együttműködésben részt vevő valamely vállalkozás köteles a megvalósítás helyszínén üzemeltetni legalább a fenntartási időszak végéig.

## A fejlesztéssel érintett ingatlanra vonatkozó feltételek

*Nem releváns.*

## Indikátorok, szakpolitikai mutatók, adatszolgáltatás

## Indikátorok

Felhívjuk a figyelmet, hogy a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.5.) Korm. rendelet (a továbbiakban: 272/2014. (XI.5.) Korm. rendelet) 88. §-a alapján a kedvezményezett kizárólag a támogatás arányos csökkentése mellett jogosult csökkenteni az indikátor célértéket a támogatási szerződésben.

Amennyiben egy indikátor nem éri el a projektre a támogatási szerződésben meghatározott érték 75%-át, a támogatás csökkentésre kerül, illetve a kedvezményezett - a vis maior esetét kivéve - a támogatás arányos részét, a rendeletben meghatározottak szerint köteles visszafizetni.

Felhívjuk a figyelmet, hogy amennyiben az indikátor egyben a 3.2 fejezet szerinti műszaki-szakmai tartalom részét képezi, a támogatási szerződésben szereplő tervérték csökkenése esetén a műszaki-szakmai tartalom csökkenésére vonatkozó, a Korm. rendelet 1. mellékletének 65.4 pont c) alpontjában részletezett szabályozást alkalmazzuk.

| **Mutató neve** | **Típus** | **Mérték-egység** | **Minimálisan elvárt célérték** | **Célérték elérésének időpontja** |
| --- | --- | --- | --- | --- |
| A projekt által megvalósított fejlesztések eredményeképpen a legalább 30 Mbps sávszélességű hozzáférési lehetőséggel rendelkező igényhelyek aránya | {Output} | % | Adott járásra vonatkozó érték eléri a 100%-ot (ld. 2. sz. melléklet:) | Az NGA hálózat fejlesztési tárgyi projekt fázis fizikai megvalósításának befejezése |
| A projekt által megvalósított fejlesztések révén a legalább 30 Mbps sávszélességre alkalmas szélessávú infrastruktúrát elérő igényhelyek pályázó által vállalt minimum értékének aránya | {Output} | % | Adott járás településére vonatkozó érték eléri a pályázó által vállalt min. lefedettségi szintet (ld. 2. sz. melléklet) | Az NGA hálózat fejlesztési tárgyi projekt fázis fizikai megvalósításának befejezése |
| Optikai felhordó (körzet) hálózattal lefedett települések száma/aránya | {Output} | db/% | Adott járásban felhordó hálózattal ellátandó összes település/100% (lsd. 2. sz. melléklet) | 3 hónappal az NGA hálózat fejlesztési projekt fizikai megvalósításának befejezése előtt |
| Lefedett üzleti igényhelyek száma/aránya | {Output} | db/% | Az adott járás településére vonatkozó érték; (lsd. a 2. sz. mellékletben)/100% | Az NGA hálózat fejlesztési tárgyi projekt fázis fizikai megvalósításának befejezése |
| Lefedett közintézményi igényhelyek száma /aránya | {Output} | db/% | Az adott járás településére vonatkozó érték (ld. a 2. sz. mellékletben)/100% | Az NGA hálózat fejlesztési tárgyi projekt fázis fizikai megvalósításának befejezése |

**Az egyes mutatók definíciója a következő:**

| **Mutató neve** | **Definíció** |
| --- | --- |
| A projekt által megvalósított fejlesztések eredményeképpen a legalább 30 Mbps sávszélességű hozzáférési lehetőséggel rendelkező igényhelyek aránya | Nagysebességű NGA technológiával megépített újgenerációs hozzáférési hálózattal (NGA hálózat) lefedett igényhelyek (címek) aránya a teljes lefedettségre vonatkozóan. Alapja (induló értéke): 0%. Célértéke a pályázati felhívásban megadott adott járásra vonatkozó teljes lefedettségi érték, azaz 100%. |
| A projekt által megvalósított fejlesztések révén a legalább 30 Mbps sávszélességre alkalmas szélessávú infrastruktúrát elérő igényhelyek pályázó által vállalt minimum értékének aránya | Nagysebességű NGA technológiával megépített újgenerációs hozzáférési hálózattal (NGA hálózat) lefedett igényhelyek (címek) aránya a pályázó által bevállalt, a kiíró által az adott járásra vonatkozó minimum értéket figyelembe vevő (minimum érték feletti) lefedettségre vonatkozóan. Alapja (induló értéke): 0%. Célértéke a pályázati felhívásban megadott adott járásra vonatkozó, pályázó által bevállalt, a kiíró által az adott járásra vonatkozó minimum értéket figyelembe vevő (minimum érték feletti) lefedettségi arány %-ban. |
| Optikai felhordó (körzet) hálózattal lefedett települések száma/aránya | Az adott járásban optikai felhordó (körzet) hálózat által elérendő települések száma/aránya. Induló értéke 0db / 0 %, mert alapja az optikai hálózattal 2016. júniusában el nem ért települések darabszáma (korábbi projektekből kimaradt települések). Célértéke adott járás településeire vonatkozó darabszám és 100% |
| Lefedett üzleti igényhelyek száma/aránya | Az adott járásban az üzleti igényhelyek lefedése érdekében az építéssel érintett területeken a kedvezményezett minden üzleti előfizető részére egy-egy optikai sötét szálpárat köteles biztosítani. Üzleti előfizetői igényhelyek esetében tehát a lefedettség optikai sötét szálpár megépítését jelenti. A mutató induló értéke 0 db / 0%, célértéke pedig a teljes lefedettség biztosítása, azaz x db (járástól függ) / 100%. |
| Lefedett közintézményi igényhelyek száma / aránya | Az építéssel érintett területeken a kedvezményezett szolgáltató minden közintézményi végpont részére egy-egy optikai sötét szálpárat köteles biztosítani úgy, hogy a szálpár az közintézmény optikai kábelrendezőjén végződik. Optikai kábelrendező hiányában a szálpár végződtetési helye a közintézmény olyan telekommunikációs helyisége, ahol az intézményt ellátó telekommunikációs kábelek ki vannak fejtve (kábelrendező). A végződtetés helye lehet más, az intézmény fenntartója által kijelölt helyiség is. Az optikai szálakat a járási székhelyen, az NTG PoP-ban kell átadni. Az NTG PoP-ok a járási kormányhivatalok épületében találhatóak. A szolgáltatói PoP és NTG PoP közötti átviteli út biztosítása a kedvezményezett szolgáltató. Közintézményi igényhelyek esetében tehát a lefedettség optikai sötét szálpár megépítését jelenti. A mutató induló értéke 0 db / 0%, célértéke pedig a teljes lefedettség biztosítása, azaz x db (járástól függ) / 100% |

## Egyéni szintű adatgyűjtés ESZA forrásból megvalósuló felhívások esetén

*Nem releváns.*

## Fenntartási kötelezettség

A támogatást igénylő a projekt befejezésétől számított 7 évig, a támogatás visszafizetésének terhe mellett vállalja, hogy a projekt keretében létrehozott hálózatot fenntartja összhangban a Csoportmentességi rendelet 52. cikkének (5) bekezdésében foglaltakkal tekintettel arra, hogy a támogatott infrastruktúrához való nagykereskedelmi hozzáférést legalább 7 évre kell biztosítani, az alépítményekhez vagy tartóoszlopokhoz való hozzáférés joga pedig időben nem korlátozható.

## Biztosítékok köre

**Nem köteles biztosítékot nyújtani kérelemre az a kedvezményezett, amely rendelkezik legalább egy lezárt, teljes (12 naptári hónapot jelentő) üzleti évvel, és szerepel az adózás rendjéről szóló 2003. évi XCII. törvény 178. § 32. pontja szerint közzétett köztartozásmentes adózói adatbázisban.**

Részletes információk az ÁÚF-ban szereplő „**A biztosítéknyújtási kötelezettségre vonatkozó tájékoztató”**-ban találhatóak.

## Önerő

A támogatást igénylőnek legalább a projekt összköltségének az igényelt támogatási összeggel csökkentett részét kitevő önerővel kell rendelkeznie. Az önerő saját forrásból és az államháztartás alrendszereiből származó egyéb támogatásból állhat. Saját forrásnak a kedvezményezett által a projekthez igénybe vett, állami támogatást nem tartalmazó forrás minősül.

A támogatást igénylőnek *- szélessávú infrastruktúrára irányuló támogatás esetén –* legalább a projekt elszámolható összköltségének 10%-át kitevő igazolt saját forrással kell rendelkeznie. Az önerő rendelkezésre állását igazoló dokumentumokat és nyilatkozatokat a kedvezményezettnek legkésőbb az első kifizetési kérelemhez szükséges benyújtania.

Az **önerő rendelkezésre állását a támogatási kérelem benyújtásakor** a támogatást igénylőnek **nyilatkozattal,** míg **legkésőbb** **az első kifizetési igénylés benyújtásakor** (ideértve az előlegigénylését is) az ÁÚF c. dokumentum 8.5. pontjában meghatározott módon és formában kell igazolnia.

1. A támogatási kérelmek benyújtásának feltételei

Amennyiben jelentkezni kíván a Felhívásra, kérjük a következő információkat vegye figyelembe.

## Támogatást igénylők köre

Jelen Felhívásra támogatási kérelmet nyújthatnak be:

* + 1. Infokommunikációs ágazatban működő (TEÁOR 61-63. alá besorolt főtevékenységű), elektronikus hírközlési szolgáltató tevékenységet, hálózatépítési tevékenységet folytató kis-, közép- és nagyvállalkozások,
    2. melyek éves átlagos statisztikai állományi létszáma a támogatási kérelmek benyújtását megelőző legutolsó lezárt, teljes üzleti évben minimum 3 fő volt,
    3. amely, vagy amelynek 100%-os tulajdonrésszel rendelkező anyavállalata rendelkezik legalább három lezárt (beszámoló/SZJA bevallással alátámasztott), teljes (365 napot jelentő) üzleti évvel, az előtársaságként való működés időszaka ebbe nem számít bele,
    4. jogi forma szerint:

kettős könyvvitelt vezető jogi személyiségű gazdasági társaságok.

Jelen felhívás keretében a támogatási kérelem benyújtására konzorciumi formában is van lehetőség.

Nagyvállalatok az 1301/2013 EU rendelet 3. cikk 1 b) § alapján csak 4.1 a), b) és c) pontoknak megfelelő mikro- kis- és középvállalkozásokkal együttműködésben pályázhatnak.

## Támogatásban nem részesíthetők köre

Az ÁÚF Kizáró okok listáján túl, az alábbi szempontok szerint nem nyújtható támogatás azon támogatást igénylő részére:

1. amely olyan projektet kíván megvalósítani, amelynek tartalma a Felhívásban megfogalmazott célokkal nincs összhangban;
2. azon szervezet részére, amely az Európai Bizottság európai uniós versenyjogi értelemben vett állami támogatás visszafizetésére kötelező határozatának nem tett eleget, olyan feltétellel, amely az európai uniós jog megsértését eredményezi;
3. amelynek működése, illetve tulajdonosi szerkezete nem átlátható a nemzeti vagyonról szóló 2011. évi CXCVI. törvény 3. § (1) bekezdése alapján;
4. amely, vagy amelynek 100%-os tulajdonrésszel rendelkező anyavállalata nem rendelkezik legalább három lezárt (beszámoló/SZJA bevallással alátámasztott), teljes (365 napot jelentő) üzleti évvel, az előtársaságként való működés időszaka ebbe nem számít bele;
5. amely jelen projektjének az elszámolható összköltsége meghaladja a támogatási kérelem benyújtását megelőző jóváhagyott (közgyűlés, taggyűlés, illetve a tulajdonosok által jóváhagyott), legutolsó lezárt, teljes üzleti év éves beszámoló szerinti árbevétel összegének 4-szeresét.
6. amelynek a támogatási kérelem benyújtását megelőző három lezárt üzleti éves beszámolója, alapján az árbevételének legalább 50%-a nem a jelen Felhívás 4.1 a) részében felsorolt tevékenységekből származik;
7. amellyel szemben a Nemzeti Adó- és Vámhivatal (NAV), illetve az elődszervezete az APEH által összköltsége meghaladja a támogatási kérelem benyújtását megelőzően jóváhagyott (közgyűlés, taggyűlés, illetve a tulajdonosok által jóváhagyott), legutolsó lezárt, teljes üzleti év éves beszámoló szerinti árbevétel összegének 4-szeresét;
8. amelynek a támogatási kérelem benyújtását megelőző három lezárt üzleti éves beszámolója, indított végrehajtási eljárás van folyamatban a támogatási kérelem benyújtásának időpontjában;
9. amely nem rendelkezik regisztrációval az e-közmű rendszerben az egységes elektronikus közműnyilvántartásról szóló 324/2013. (VIII. 29.) Korm. rendelet 5.§ (1) és (2) bekezdéseiben foglaltaknak megfelelően,
10. amely a támogatói döntés kézhezvételétől számított egy hónapon belül nem köt konzorciumi szerződést a Kormányzati Informatikai Fejlesztési Ügynökséggel felügyelő mérnöki szolgáltatás igénybevételére,
11. amely nem vállalja a hálózatok pályázati, engedélyeztetési, kiviteli és megvalósulási terveztetése során a Magyar Mérnöki Kamara, honlapon közzétett tervezési díjtételeinek alkalmazását és a teljesítést követő 30 napon belüli megfizetését,
12. amely azt a halászati és akvakultúra[[6]](#footnote-7) ágazatba tartozó tevékenységhez használja fel,
13. amely azt a mezőgazdasági termékek elsődleges termeléséhez használja fel,
14. amely azt mezőgazdasági termékek feldolgozásához vagy forgalmazásához használja fel, amennyiben:
    * a támogatás összege az elsődleges termelőktől beszerzett vagy az érintett vállalkozás által forgalmazott ilyen termékek ára vagy mennyisége alapján kerül rögzítésre,
    * a támogatás feltétele az elsődleges termelőknek történő teljes vagy részleges továbbadás.
15. nehéz helyzetben lévő vállalkozás részére,
16. mely vállalkozás esetében a www.szechenyi2020.hu weboldalon található ÁÚF „Kizáró okok” című 1. számú mellékletben foglalt pontok valamelyike fennáll.

## A támogatási kérelem benyújtásának határideje és módja

* 1. A támogatási kérelmek benyújtása két körben történik:

1. körben: 2015. szeptember 15-től 2015. október 31-ig jelen Felhívás 2. sz. mellékletében szereplő járások esetében, illetve

2. körben: 2015. november 1-től 2015. december 15-ig jelen Felhívás 2. sz. mellékletében szereplő járások esetében.

A pályázati felhíváshoz kapcsolódóan a pályázónak a GINOP-8.2.1. konstrukció keretében lehetősége van a projekt finanszírozásába támogatott pénzügyi eszköz (beruházási hitel) bevonására is kizárólag a fentiekben jelzett határidőkön belül. Az igénybe vehető kedvezményes beruházási hitel termék a pályázati felhíváshoz kapcsolódóan kerül megjelentetésre a Magyar Fejlesztési Bank Zrt. (MFB Zrt.) honlapján és a palyazat.gov.hu-n.

* 1. A támogatási kérelem benyújtásának módja: Online benyújtás elektronikus kitöltő programon keresztül.

Felhívjuk a figyelmet, hogy a kitöltő programban véglegesített támogatási kérelemhez a Felhívás 6. pontjában leírt módon kell csatolni a kérelem elektronikus benyújtását hitelesítő, cégszerűen aláírt nyilatkozatot is.

A nyilatkozat papír alapú példányát – ha azt nem minősített elektronikus aláírással[[7]](#footnote-8) látták el - postai úton is be kell nyújtani az elektronikus benyújtást követően minél hamarabb, de legkésőbb az elektronikus benyújtást követő 3 napon belül zárt csomagolásban, postai ajánlott küldeményként vagy expressz postai szolgáltatás[[8]](#footnote-9)/futárposta-szolgáltatás[[9]](#footnote-10) (garantált kézbesítési idejű belföldi postai szolgáltatás) igénybevételével a következő címre:

**Nemzetgazdasági Minisztérium**

**Gazdaságfejlesztési Operatív Programokért Felelős Helyettes Államtitkárság**

**1539 Budapest, Postafiók 684.**

Kérjük, hogy a küldeményen jól láthatóan tüntesse fel a Felhívás kódszámát, a támogatást igénylő nevét és címét.

## Kiválasztási kritériumok és a kiválasztási eljárásrend

A Felhívásra beérkező támogatási kérelmek a 272/2014. (XI.5.) Korm. rendelet alapján standard kiválasztási eljárásrend alapján kerülnek elbírálásra.

Az Irányító Hatóság a támogatási kérelmekről való döntés megalapozására Döntés-előkészítő Bizottságot hív össze.

Az eljárásrendre vonatkozó további információk az ÁÚF c. dokumentumban 3. pontjában találhatóak (A támogatási kérelmek benyújtásának és elbírálásának módja).

Jelen felhívás keretében támogatásban részesülhetnek azon projektek, amelyek megfelelnek a vonatkozó jogszabályi feltételeknek, a Felhívásban, és azok mellékleteiben foglalt kritériumoknak.

## Nem hiánypótoltatható jogosultsági kritériumok:

1. a támogatást igénylő által benyújtott nyilatkozat elektronikus és papír alapú példánya nem hibás vagy hiányzik;
2. a támogatást igénylő átlátható szervezetnek minősül a nemzeti vagyonról szóló 2011. évi CXCVI. törvény 3. § (1) bekezdése szerint;
3. a támogatási kérelemben tervezett fejlesztés az európai uniós állami támogatási szabályok alapján támogatható.

Amennyiben a fenti nem hiánypótoltatható jogosultsági kritériumoknak a támogatási kérelem nem felel meg, akkor a támogatási kérelem hiánypótlási felhívás nélkül elutasításra kerül.

## Hiánypótoltatható jogosultsági szempontok

* + 1. a támogatást igénylő a támogatásra való jogosultságát az útmutatóban előírt módon igazolta;
    2. a jogosultsági feltételek teljesülését alátámasztó előírt dokumentumok megléte.

Amennyiben a fenti hiánypótoltatható jogosultsági kritériumoknak a támogatási kérelem nem felel meg, akkor hiánypótlási felhívásra kerül sor.

## Tartalmi értékelési szempontok

**Új generációs (NGA) helyi hálózati értékeléssel kapcsolatos alapelvek**

A településeken belüli NGA technológiai követelményeknek megfelelő, a TKI (ld. 4. sz. melléklet) iránymutatása alapján megépített hálózatok műszaki értékelése során a következő szempontok érvényesülnek.

A települési előtervek szerinti nyomvonalvezetés megtartása nem kötelező, azonban a felhívásban járásonként közzétett költségmaximum vállalása kötelező feltétel, ez a határ felfelé nem léphető át.

Az egyes települések és összességében a teljes járás fizikai igényhelyeinek „homes passed” lefedése bármilyen, az NGA feltételeket teljesítő technológia igénybe vehető. A megpályázott járás esetében lefedendő igényhelyeket a 2. sz. melléklet tartalmazza.

**Felhordó hálózatra vonatkozó alapelvek**

Az NGA helyi hálózatok építésével egyidejűleg az eddig elmaradt nagykapacitású (optikai) felhordó hálózatok létesítése szükséges, különben nagyszámú településről az aggregált forgalom elvezetése nem biztosítható. Ennek érdekében jelen pályázati felhívás az optikai felhordó hálózati összeköttetéssel nem rendelkező települések ellátását is támogatja. Az érintett települések listáját az 2. sz. melléklet tartalmazza.

Nem adható be önálló támogatási kérelem csak a felhordó hálózat építésére! Egy adott járás lefedetlen települési igényhelyeinek NGA ellátása és a járáson belül még hiányzó felhordó hálózati szakaszok megépítése együttesen vállalandó feltétel.[[10]](#footnote-11)

Kötelező feltételek és így a támogatási kérelemre nézve döntőek:

|  | **Kötelező feltételek** | **Minősítés**  **(Megfelelt/ Nem felelt meg)** |
| --- | --- | --- |
| **1** | **A Felhívás 3.2 pontjában előírt műszaki követelmények teljesítése** |  |
| **2** | **A projekt területen ellátandó végpontok előírt minimális darabszámának vállalása (adott járásra vonatkozóan ld. 2. sz. melléklet)** |  |
| **3** | **A településeken található közigazgatási (államigazgatási vagy önkormányzati) intézmények optikai elérése és az aggregált forgalom passzív vagy aktív átadása települési vagy járási NTG PoP-ban (3.2.2 pont szerint)** |  |
| **4** | **Optikai felhordó (körzet) hálózat kiépítése, amennyiben a megpályázott járásban vannak összeköttetéssel nem rendelkező települések (ld. 2. sz. melléklet)** |  |
| **5** | **Építési bekerülési költségplafon vállalása (adott járásra vonatkozóan ld. 2. sz. melléklet)** |  |

|  |  |  |  |  |
| --- | --- | --- | --- | --- |
|  | | **ÉRTÉKELÉSI SZEMPONT** | **ELÉRHETŐ MAXIMÁLIS PONTSZÁM** | |
| **1** | | **Választott NGA technológia jövőállósága**  **Számítás módja:** Vegyes technológiai kialakítás esetén a kötelezően lefedendő igényhelyek eléréséig a technológia pontszáma (TP) szorzandó a lefedett igényhelyek (IH) darabszámával, majd az arányokkal súlyozott pontok kerülnek kiosztásra. (TP1×IH1/IHössz+TP2×IH2/IHössz+TPn×IHn/IHössz) Ha a pályázat a kötelezőnél több pont lefedését tartalmazza, ez a súlyozás csak a kötelező pontszám eléréséig tart.   |  |  | | --- | --- | | Technológia | Pontszám | | 1) FTTH | 30 pont | | 2) FTTB | 28 pont | | 3) FTTC (HFC) | 26 pont | | 4) FTTC (VDSL) | 25 pont | | 5) LTE advanced | 23 pont | | 6) WFA licensed+ FTTA/BS | 20 pont | | 7) WLAN (5 GHz) + FTTA/BS | 17 pont | | 8) WLAN (2,4 GHz) + FTTA/BS | 13 pont | | 9) WFA licensed | 10 pont | | 10) WLAN (5 GHz) | 7 pont | | 11) WLAN (2,4 GHz) | 3 pont | | 12) VSAT | 2 pont | | **30** | |
| **2** | | **Lefedettség**  Adott járás lefedetlen igényhelyeinek a 2. számú mellékletben meghatározott kötelező minimumérték feletti vállalása.  **Számítás módja:** A kötelezően lefedendő igényhelyek (IHkf) feletti vállalás viszonyítva az összes igényhelyhez (IHössz): IHkf/IHössz×IHössz eredménye a táblázat szerint   |  |  | | --- | --- | | Lefedetlen igényhelyek | Pontszám | | 1/10-ig | 1 | | 2/10-ig | 2 | | 3/10-ig | 4 | | 4/10-ig | 6 | | 5/10-ig | 8 | | 6/10-ig | 11 | | 7/10-ig | 14 | | 8/10-ig | 17 | | 9/10-ig | 21 | | 10/10-ig | 25 | | **25** | |
| **3** | | **Támogatási intenzitás csökkenés vállalása**  **Számítás módja:** adott járás fejlettségi szintjének megfelelő intenzitás maximumhoz képest vállalt százalékos csökkenéssel e táblázat szerint   |  |  | | --- | --- | | Intenzitást csökkentő vállalás | Pontszám | | 1,51-3,99 % | 3 | | 4,00-7,99 % | 7 | | 8,00-11,99 % | 11 | | 12,00-15,99 % | 15 | | 16,00-19,99 % | 20 | | **20** | |
| **4** | | **Projekt összköltség csökkentésének mértéke** (CAPEX maximumhoz képest)  **Számítás módja:** a projekt összköltség csökkentés százalékos mértékének megfelelően az alábbi táblázat szerint   |  |  | | --- | --- | | Projekt összköltség csökkentés mértéke | Pontszám | | 3,01-5% | 2 pont | | 5,01-8% | 4 pont | | 8,01-12% | 7 pont | | 12,01-17% | 11 pont | | 17,01-20% | 16 pont | | 20% felett | 20 pont | | **20** | |
| **5** | | **Pénzügyi eszközök igénybevétele**  **Számítás módja:** ha a projekt elszámolható költségeinek lenti arányú összegét kitevő, a 6. számú melléklet szerinti pénzügyi eszközt igényel a pályázó, a táblázat szerinti többletpontot kaphat   |  |  | | --- | --- | | Pénzügyi eszköz aránya | Pontszám | | 3,01-10,00% | 4 pont | | 10,01-20% | 8 pont | | 20,01-30% | 12 pont | | 30,01-40% | 16 pont | | 40,01% felett | 20 pont | | **20** | |
| **6** | | **Elektronikus hírközlési bevétel arányos beruházás**  **Számítás módja:** összes elszámolható költség / utolsó lezárt év éves elektronikus hírközlési szolgáltatásból származó nettó árbevétel vagy vállalkozói adóalapba beszámított bevétel\*100   |  |  | | --- | --- | | Bevétel aránya |  | | 300-400% | 0 pont | | 240-300% | 2 pont | | 180-240% | 4 pont | | 120-180% | 6 pont | | 60-120% | 8 pont | | 60% alatt | 10 pont | | **10** | |
| **7/a** | **Beépített szabad kábel/kábelhely kapacitás nagysága**  Az újgenerációs helyi- és felhordó- (körzet) hálózatok választott építéstechnológiájától függően, a hároméves fejlesztéssel számolt saját felhasználású része feletti szabad kapacitások beépítése   1. **földalatti építés** esetén min. 25% tartalék, de legalább 1 db üres béléscső esetén 4 pont, felette darabonként 3 pont maximum 10 pontig  |  |  | | --- | --- | | Szabad kábel védőcső száma | Pontszám | | 1 db | 4 | | 2 db | 7 | | 3 db | 10 | | | **10** | |
| **7/b** | 1. **föld feletti építés** esetén 25% sötétszál többlet vállalása 2 pont, e fölött 5%-onként további 2 pont, maximum 10 pontig  |  |  | | --- | --- | | Szabad sötét-szálpár aránya | Pontszám | | 25%-ig | 2 | | 30%-ig | 4 | | 35%-ig | 6 | | 40%-ig | 8 | | 40% felett | 10 | | |
| **8** | | **Esélyegyenlőség**  Képzések lebonyolítása   |  |  | | --- | --- | | 2 | 1 | | 3-4 | 3 | | 5- | 5 | | **5** | |
| **9** | | **Helyközi (körzet) hálózat a GOP-3.1.2-n felül** (önerővel kiegészített építéssel)  **Számítás módja:** adott járásban a kötelezően megépítendőn felül épített optikai felhordó hálózati km/összes felhordó hálózati km arányában a táblázat szerint:   |  |  | | --- | --- | | Önerős építés aránya | Pontszám | | 0-20% -ig | 4 pont | | 20,01-40% | 8 pont | | 40,01-60% | 12 pont | | 60,01- 80% | 16 pont | | 80% felett | 20 pont | | **20** |
| **MINDÖSSZESEN** | | | **160** | |

Nem támogathatók azok a támogatási kérelmek, amelyek esetében a fenti szempontrendszer alapján a támogatási kérelemre adott összpontszám nem éri el a minimális 80 pontot. A 80 pont elérése nem jelenti automatikusan a támogatás megítélését!

**MAGYARÁZAT:**

**ad1)** Az NGA építéstechnológiák a teljes élettartam költség, a jövőállóság és a várhatóan dinamikusan tovább növekedő sebességigények kielégítése, azaz a jövőállóság szempontjából különbözőek. E szempontok komplex figyelembevételével képzett pontszámokat tartalmazz a táblázat. EU broadband guideline (2009/C 235/04) 53. cikke szerint: „Az NGA-hálózatok olyan vezetékes hozzáférési hálózatok, amelyek részben vagy egészében optikai elemekből állnak, és amelyek fejlettebb tulajdonságokkal (mint pl. nagyobb áteresztőképességgel) rendelkező szélessávú szolgáltatásokat képesek nyújtani, mint amelyek a meglévő rézhálózatokon keresztül biztosíthatók.”

A vonatkozó lábjegyzetben még kifejti: „A technológia és a piac fejlődésének ebben a szakaszában sem a műholdas, sem a mobil technológiák nem képesek nagyon gyors szimmetrikus szélessávú szolgáltatásokat nyújtani, bár a jövőben változhat a helyzet, különösen a mobil szolgáltatások tekintetében (a mobil rádiótávközlés területén a következő jelentős előrelépést képviselő LTE-szabvány elméletileg, amennyiben és amikor elfogadják, elérheti a 100 Mbps adatletöltési és az 50 Mbps adatfeltöltési csúcs– sebességet)”.

Mindezeket mérlegelve és a jövőállóság, a teljes élettartam költség és a várható sebesség igénynövekedés figyelembevételével e tényező az egyes technológiákat fenti szempontok szerint priorizálja. A 6) - 8) technológiák esetében az antennatorony, illetve a bázisállomás optikai meghajtása („optikai back-haul”) 10 ponttal növeli az elérhető összpontszámot.

**ad2)** Az egyes települések és összességében a teljes járás lefedendő fizikai végpontjait a 6. számú táblázat tartalmazza településenkénti bontásban. A táblázatban megadott pontok az adott járásra jellemző és megadott gazdaságossági értékhatárig kötelezően lefedendők. Amennyiben a pályázó a minimum lefedendő igényhelyek feletti vállalást tesz, tizedenként a segédtábla szerinti pluszpontokat szerezhet. Amennyiben pályázó WLAN technológiával fedi le a szórványos, külterületi távol eső végpontokat, e célra csak optikai „backhaul” táplálással, csak az 5 GHz-es sávban működő, a TKI-ban foglalt feltételeket teljesítő mikrohullámú rendszer telepíthető.

**ad3)** A pályázatok kiírása az EU csoportmentességi rendelet 52. cikke alapján valósul meg, mely eltekint a regionális támogatási térkép kötött besorolásától és a támogatási intenzitás felső határa akár 100% is lehet. A pályázatok pontozása során a rendelkezésre álló állami forrásokkal történő hatékony gazdálkodás érdekében több pontot kap, aki kevesebb intenzitást, azaz kevesebb állami forrást vesz igénybe fejlesztései finanszírozására. A járások négy sávba vannak besorolva a fejlettség, gazdasági potenciál és a várható növekedés figyelembevételével a következők szerint:

|  |  |
| --- | --- |
| Járás fejlettségi szintje | Maximális támogatási intenzitás |
| FEJLETLEN | 90% |
| KEVÉSSÉ FEJLETT | 70% |
| ÁTLAGOS FEJLETTSÉGŰ | 50% |
| ÁTLAGOSNÁL JOBBAN FEJLETT | 30% |

Az egyes járásokhoz e táblázat szerinti érték valamelyike, mint elérhető legmagasabb támogatási intenzitás van hozzárendelve. A pályázóknak lehetősége van többletpontok szerzésére, ha nem merítik ki az adható legmagasabb intenzitást illetve az ebből számított állami támogatás forintértékét.  
Segédtábla az elérhető pontok számításához:

**ad4)** Az adott járásra vonatkozó CAPEX maximum értékhez képest a pályázó költségmegtakarítást tehet, korszerűbb építéstechnológia, hatékonyabb munkaszervezés, nagyobb tapasztalat és kompetencia által. Amennyiben a pályázó a költségmaximumhoz képest megtakarítást tud elérni, 2%-onként 2 plusz pontot kaphat érte az értékelés során. Az így elérhető többletpontszám legfeljebb 20 pont.

**ad5)** A támogatási rendszer visszatérítendő forrást is biztosít a pályázók számára. Annak érdekében, hogy a pályázók éljenek a lehetőséggel, a pályázat támogatja a minél nagyobb arányú visszatérítendő forrás (támogatott beruházási hitel) használatát. A támogatott beruházási hitel használatának feltételeiről a … linken, illetve a 6. számú mellékletben érhető el bővebb információ.

**ad6)** A pénzügyileg megalapozott és fenntartható pályázatok érdekében azon pályázók részesülnek többletpontszámban, amelyek legutóbbi évi hírközlési árbevételének aránya kedvező a projekt elszámolható költségeinek vonatkozásában.

**ad7)** Az újgenerációs helyi- és körzethálózatok választott építéstechnológiájától függően elvárt szabad kapacitások beépítése a nyílt hozzáférési (open access) elvárások teljesíthetősége érdekében.

1. Földbe fektetett védőcsöves technológia esetén az optikai kábelkapacitás hároméves fejlesztéssel számolt saját felhasználású része felett min. 25% tartalék, de legalább 1 db üres béléscső esetén 4 pont, felette darabonként 3 pont adható maximum 10 pontig
2. Oszlopsoros építéstechnológia esetén az optikai kábelkapacitás hároméves fejlesztéssel számolt saját felhasználású része feletti 25%-os többlet szálkapacitás kiépítéséért 2 pont, és minden további 5% szabad kapacitás vállalásáért 2 pont adható maximum 10 pontig.

**ad8)** Esélyegyenlőségtámogatása és előmozdítása érdekében a fejlesztést követő 3 üzleti évben a pályázó a helyi lakosság körében évente alkalmanként legalább 4 óra időtartammal digitális készségek fejlesztését célzó oktatást szükséges tartani, alkalmanként legalább 25 fő részvételével. Amennyiben az érintett település rendelkezik eMagyarország Ponttal, az oktatást ezeken a pontokon, az ott dolgozó eTanácsadó bevonásával kell megszervezni.

**ad9)** Az újgenerációs helyi hálózatok aggregált forgalmának elvezetéséhez szükséges felhordó hálózati kapacitások biztosítását a GOP 312-ből kimaradt települések esetében (lásd 2. sz. melléklet) e pályázaton belül nyújtott támogatással oldhatják meg a pályázók. Meglévő felhordó (körzet) hálózat esetén a pályázó hosszú távú sötétszál bérlettel vásárolja meg a szükséges helyközi kapacitásokat, ennek költsége e pályázat keretében ugyancsak elszámolható. Amennyiben a szükséges helyközi kapacitásokat a fentebb leírt módokon pályázó nem tudja biztosítani illetve igénybe venni, saját üzleti döntése alapján ezen optikai kapacitásokat önerőből megépítheti. Az így megépített felhordó (körzet) hálózatokra a 7/a,b szabadkapacitás beépítését ösztönző értékelési szempont érvényesek.Ezen szakaszok saját erőből történő új optikai kábelépítése esetén maximálisan 20 pont adható.

1. A finanszírozással kapcsolatos információk

Kérjük a projekt előkészítése során vegye figyelembe, hogy a támogatást a projekt megvalósítása során csak akkor tudja majd igénybe venni, ha megfelel a következő szabályoknak.

## A támogatás formája

Jelen Felhívás keretében nyújtott támogatás pénzügyi eszközzel kombinálható vissza nem térítendő támogatásnak minősül.

A GINOP 8.2.1 konstrukcióban elérhető pénzügyi eszköz formája: kedvezményes kamatozású beruházási kölcsön (támogatott hitel).

A GINOP 8.2.1 pénzügyi eszköz termék elérhetősége a ……… (MFB) linken található.

## A projekt javaslat maximális elszámolható összköltsége

Jelen Felhívás keretében a projekt elszámolható összköltsége legfeljebb az adott járás vonatkozásában a 2. számú mellékletben megadott összeg lehet.

## A támogatás mértéke, összege

* + 1. A felhívás feltételeinek megfelelő projekteket egy járásra (területi egységre) vonatkozóan *25 millió Ft*- 30*00 millió (1575 millió Ft-ot meghaladó támogatás közbeszerzési kötelezettséget von maga után) Ft* közötti vissza nem térítendő és visszatérítendő támogatásban részesíti a rendelkezésre álló forrás erejéig.
    2. A pályázathoz kapcsoltan indított GINOP 8.2.1 pénzügyi eszköz konstrukcióban pénzügyi eszköz támogatás igényelhető (opcionális), amelynek összege járásonként minimum 10 millió Ft, maximum 1 500 millió Ft.

A GINOP 8.2.1 pénzügyi eszköz termék elérhetősége a ……… (MFB) linken található.

* + 1. A támogatás maximális mértéke az adott járás vonatkozásában az összes elszámolható költség 2. sz. mellékletben feltüntetett %-a.

Támogatás intenzitás kategóriák a járások fejlettsége, gazdasági potenciálja és a fejlesztések várható megtérülése alapján[[11]](#footnote-12) a következők:

|  |  |
| --- | --- |
| KATEGÓRIÁK | MAX TÁMOGATÁSI INTENZITÁS |
| FEJLETLEN | 90 % |
| KEVÉSSÉ FEJLETT | 70 % |
| ÁTLAGOS FEJLETTSÉGŰ | 50 % |
| ÁTLAGOSNÁL JOBBAN FEJLETT | 30 % |

* + 1. Amennyiben a pályázó egy már meglévő hírközlési vezetékhálózaton, de „NGA-fehér”, tehát hálózati infrastruktúrával bíró, de újgenerációs hozzáférési (NGA-) hálózattal nem rendelkező területen kíván fejlesztést végezni úgy, hogy a fejlesztés eredményeképpen legalább 100 Mbps sebességű adatkapcsolat áll majd az előfizetők rendelkezésére, akkor az ilyen fejlesztéssel érintett hírközlési vezetékszakasz hossza után járó, a közművezetékek adójáról szóló 2012. évi CLXVIII. törvény 11. §-a szerinti kedvezmény kizárólag a vissza nem térítendő támogatás terhére, azzal összeszámítva vehető igénybe. A nyertes pályázónak nyilatkoznia kell arról, hogy mekkora szakasz után veszi igénybe az adókedvezményt; ebben az esetben ki kell számítani az öt évre szóló adókedvezmény támogatástartalmát, és le kell vonni azt a vissza nem térítendő támogatás összegéből, azzal, hogy az adókedvezmény támogatástartalma nem haladhatja meg a nyertes pályázat szerint elérhető vissza nem térítendő támogatás összegét. Amennyiben a nyertes pályázó a vissza nem térítendő támogatás terhére nem veszi igénybe az adókedvezmény teljes összegét, az adókedvezmény rendelkezésre álló részét a*z Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló 1407/2013/EU bizottsági rendelet (2013. december 18.)* alapján csekély összegű (de minimis) támogatásként veheti igénybe a de minimis kerete erejéig.

A de minimis támogatást akkor nem kell levonni a vissza nem térítendő támogatásból, ha nem konkrét támogatható költségekre nyújtják vagy azokhoz nem rendelhető hozzá.

## Előleg igénylése

Jelen felhívás keretében támogatott projektek esetében az utófinanszírozású tevékenységekre igénybe vehető maximális előleg mértéke a megítélt támogatás max. 25%-a*,* kkv-k esetén maximum 300 millió Ft, nagyvállalatok esetén maximum 150 millió Ft lehet.

## Az elszámolható költségek köre

A **projekt elszámolható költségei** között azon költségek tervezhetők, amelyek a projekt támogatható tevékenységeihez kapcsolódnak, szerepelnek a Felhívásban rögzített elszámolható költségek között, és megfelelnek az általános elszámolhatósági feltételeknek.

A **projekt nem elszámolható költségei**nek a támogatható tevékenységekhez kapcsolódó, nem elszámolható költségek, vagy a nem támogatható tevékenységek költségei minősülnek. A nem elszámolható költségek részei a projekt összköltségének, azonban nem részei a projekt elszámolható költségének.

Amennyiben a projekt tartalmaz olyan támogatható tevékenységet, amelyet nem a támogatási kérelem részeként, nem annak költségkeretéből kíván megvalósítani, és/vagy tartalmaz olyan nem támogatható tevékenységet, amelyet a támogatást igénylő meg kíván valósítani a projekt részeként, azonban a felhíváson kívüli forrásból, akkor ezen tevékenységeket elkülönítetten és egyértelműen be kell mutatni a támogatási kérelemben, valamint a későbbiekben megkötésre kerülő vállalkozói szerződésekben is. A projekt költségvetésének megfelelően részletezettnek és ily módon ellenőrizhetőnek kell lenni ahhoz, hogy meghatározható legyen a költségek, illetve ezen belül az elszámolható költségek besorolása.

**A támogatási kérelem részeként benyújtott költségvetésnek tartalmaznia kell a projekt összes költségét!**

A költségek elszámolhatóságával kapcsolatos általános előírásokat, továbbá az egyes költségtípusokra vonatkozó részletes szabályozást a 272/2014. (XI.5.) Korm. rendelet 5. mellékletét képező Nemzeti szabályozás az elszámolható költségekről - 2014-2020 programozási időszak c. útmutató tartalmazza.

A szélessávú infrastruktúra kiépítéséhez nyújtott beruházási támogatás keretében

*a)* a passzív szélessávú infrastruktúra kiépítésének beruházási költsége,

*b)* a szélessávú infrastruktúra kiépítéséhez kapcsolódó mélyépítési munkák beruházási költsége,

*c)* a nagy sebességű újgenerációs hozzáférési hálózat kiépítésének beruházási költsége

számolható el.

A csoportmentességi rendelet 52. cikk (2) bekezdésében meghatározott költségeken túli költségek (pl. előkészítés, projektmenedzsment stb.) csak akkor elszámolhatók, ha számviteli szempontból ráaktiválhatók a beruházásra. Fentiek teljesülése esetén jelen felhívás keretében az alábbi költségek tervezhetők, illetve számolhatók el a projekthez kapcsolódóan:

5.5.1.    Előkészítés költségei

A felhívás megjelenésétől a támogatási szerződésben rögzített projekt megkezdésének napjáig kizárólag az alábbi előkészítési költségek számolhatóak el.

1. projekthez közvetlenül kapcsolódó előzetes tanulmányok, engedélyezési dokumentumok költségei
2. megvalósíthatósági tanulmány, helyzetelemzés készítés költsége;
3. műszaki tervek, specifikációk, kiviteli és tendertervek költsége
4. előzetes igényfelmérés, célcsoport elemzése
5. szükséglet felmérés és helyzet feltárás költségei
6. előkészítéshez kapcsolódó egyéb szakértői tanácsadás
7. hatósági engedélyek díjai
8. közbeszerzési költségek közbeszerzés előkészítési tevékenységeinek költsége (közbeszerzési szakértő díja, hirdetési/hirdetményi költségek, ajánlati/ajánlattételi felhívás elkészítésének költségei, közbeszerzés eredményeként megkötendő szerződések előkészítése) [[12]](#footnote-13)
9. Projekt-előkészítéshez kapcsolódó személyi jellegű ráfordítás
10. bérköltség projektre fordított munkaidővel arányosan
11. a hatályos jogszabályok szerinti, munkáltatót terhelő adók és járulékok.

Az előkészítés közbeszerzési költségeken kívüli összes elszámolható költsége nem haladhatja meg a projekt összes elszámolható költségének 5%-át. A 5.5.1 b) pontban meghatározott közbeszerzés együttes költsége nem haladhatja meg a projekt összes elszámolható költségének 1 %-át.

5.5.2 Beruházási költségek

A projekt keretében azon szükséges és elengedhetetlen tevékenységekhez és tárgyi eszközökhöz kapcsolódó költségek számolhatók el, melyek közvetlenül kapcsolódnak a projekt szakmai tevékenységének ellátásához, a projekt céljának eléréséhez

1. Terület-előkészítés

Elszámolhatók a projekt célkitűzéseihez illeszkedő terület-beruházásra alkalmassá tétele érdekében végzett előkészítő munkák költségei.

A terület-előkészítés összes elszámolható költsége nem haladhatja meg a projekt összes elszámolható költségének 2 %-át

1. Építés
   1. áramellátás és klimatizálás szerelési költsége; szekrények, konténerek telepítési költsége;
   2. gerinchálózati csatlakozás kiépítése, az előző pontban meghatározott berendezések telepítése, üzembe helyezése;
   3. földmunka (alépítmény kiépítése földben vagy a talaj bármely szilárd burkolatában vagy a burkolat alatti földben, a föld, illetve burkolat bontása, visszatöltése vagy pótlása, a felszín helyreállítása), kábelek, csövek, vezetékek és passzív hálózati eszközök elhelyezése alépítményekben;
   4. kapcsolódó villámvédelmi rendszer kialakításának költsége;
   5. kábelek, vezetékek és passzív hálózati eszközök elhelyezése tartóoszlopokon, alépítményben;
   6. optika kötések kialakítása, mérése;
   7. passzív hálózati eszközök, szekrényekbe, konténerekbe, távközlési helyiségekbe történő elhelyezésének, berendezések telepítésének költsége;
   8. hálózat üzembe helyezése, átadás-átvételi eljárás költsége;
   9. egyszeri oszlop használati díj projektre megvalósítási időre vonatkozóan;
   10. szabványosítás (szükség esetén);
   11. egyszeri gerinchálózati rákötés költsége (egy pályázaton belül több gerinc csatlakozási pont használható, a pályázatban viszont jelölni kell, hogy a gerinchálózatra hol kíván rácsatlakozni a pályázó);
   12. hosszú távú optikai sötétszál bérleti díj[[13]](#footnote-14)
2. Eszközbeszerzés költségei
   1. beépítésre kerülő klímaberendezés és áramellátó berendezések vételára;
   2. beépítésre, felszerelésre kerülő optikai kábelek, vezetékek, pigtailek, patch kábelek vételára;
   3. beépítésre, felszerelésre kerülő szűrők, elosztók, rendezők vételára;
   4. optikai kötésszerelvények és kötőanyagok vételára;
   5. áramellátáshoz kapcsolódó, beépítésre kerülő vezetékek, elosztók, szerelvények, anyagok vételára;
   6. hálózat és hozzáférési aggregációs pontok létesítéséhez szükséges, beépítésre, felszerelésre kerülő építő elemek és anyagok (csövek, elosztó és kültéri szekrények, konténerek, dobozok, kötőelemek, kötéslezárók, stb.) vételára;
   7. beépítésre kerülő aktív elemek vételára (csak a helyi hozzáférési hálózatok technológia független csatlakoztatásához, valamint országos gerinchálózatra történő csatlakozáshoz szükséges aktív elemek számolhatók el, az előfizetői szolgáltatás-nyújtáshoz közvetlenül kapcsolódó, illetve végfelhasználói berendezések nem számolhatók el).
   8. alépítmények kialakításához szükséges anyagok vételára (csövek, szekrények, aknák, jelölők, stb.).
   9. légkábeles optikai hálózat kialakításához szükséges, beépítésre kerülő anyagok, szerelvények vételára

Főszabály szerint csak új, kereskedelmi forgalomban, vagy gyártótól beszerezhető, első üzembe-helyezésű technológiai berendezések, eszközök beszerzése támogatható.

5.5.3 Szakmai megvalósításhoz kapcsolódó szolgáltatások költsége

1. Műszaki ellenőri szolgáltatás költsége[[14]](#footnote-15) (nem haladhatja meg a projekt összes elszámolható költségének 1 %-át)
2. Egyéb műszaki jellegű szolgáltatások költsége (egyéb mérnöki szakértői díjak)
3. Kötelezően előírt nyilvánosság biztosításának költsége (nem haladhatja meg a projekt összes elszámolható költségének 0,5%-át)
4. Projektszintű könyvvizsgálat költsége (nem haladhatja meg a projekt összes elszámolható költségének 0,5%-át)
5. Egyéb szolgáltatási költségek (nem haladhatja meg a projekt összes elszámolható költségének 1%-át)
   * 1. biztosítékok jogi, közjegyzői, bankköltségei
     2. hatósági igazgatási, szolgáltatási díjak, illetékek

5.5.4 Projektmenedzsment költségek

A Konzorciumvezetőnél és konzorciumi vagy együttműködő partnereknél menedzsment költségek a nemzeti elszámolhatósági útmutatóban rögzített feltételekkel és mértékben számolhatók el.

1. Projektmenedzsment személyi jellegű ráfordítása
2. bérköltség (beleértve a megbízási szerződés alapján fizetendő személyi jellegű kifizetést) a projektre fordított munkaidővel arányosan
3. személyi jellegű költségek: munkába járás költsége, étkezési hozzájárulás járulékkal és kezelési költségekkel együtt, Cafeteria juttatás, ruhapénz járulékokkal együtt elszámolható abban az esetben, ha a Kedvezményezett egységes, minden munkavállalójára kiterjedő, jogszabályoknak megfelelő belső szabályozással rendelkezik a kifizethető juttatások körére és mértékére vonatkozóan. A menedzsment tevékenységéhez kapcsolódó egyéb személyi jellegű kifizetések a belső szabályzattal összhangban, a projektre fordított munkaidővel arányosan elszámolhatók. Nem számolható el jutalom vagy olyan jutalom jellegű kifizetés, amely mögött a teljesítés nem igazolható.
4. a hatályos jogszabályok szerinti, munkáltatót terhelő adók és járulékok
5. Projektmenedzsmenthez igénybevett szakértői szolgáltatás díja

A projektmenedzsment költségek együttesen nem haladhatják meg a projekt összes elszámolható költségének 2,5%-át.

5.5.5 Saját teljesítés

Projekt szakmai megvalósításában közreműködő munkatársak személyi jellegű ráfordításai

1. személyi jellegű egyéb kifizetései (bérjellegű juttatások, pl. utazási költségtérítés, cafeteria)
2. és bérjárulékai elszámolhatók

Átalány alapú elszámolásra jelen felhívás keretében nincs lehetőség.

## Az elszámolhatóság további feltételei

1. A projekt költségvetését a piaci árakhoz igazodóan, reális és takarékos módon kell összeállítani.
2. Csak azok a költségek számolhatók el, amelyek egyértelműen kapcsolódnak a projekttevékenységeihez és megfelelő indoklással vannak alátámasztva.
3. Az elszámolható költségek egyéb feltételeit a 272/2014. (XI.5.) Korm.rendelet 5. sz. mellékletét képező „Nemzeti szabályozás az elszámolható költségekről – 2014-2020 programozási időszak” című melléklete szabályozza
4. A Kedvezményezett a projekt végrehajtása során a projekt megvalósításának időpontjában hatályos közbeszerzésekről szóló törvény, továbbá az eljárás rendeletben meghatározottak szerint köteles eljárni.
5. Amennyiben a támogatást igénylő támogatásból megvalósuló beszerzése alapján nem tartozik a Kbt. hatálya alá, illetőleg a közbeszerzési értékhatárt el nem érő beszerzések esetében az alábbi szabályok alkalmazásával kell eljárnia (az értékek ÁFA nélkül értendők):

Kedvezményezettnek a beszerzés tárgya vonatkozásában legalább 3 árajánlatot be kell kérnie az adott tevékenységre annak alátámasztása érdekében, hogy az adott beszerzés ellenértéke a piaci áraknak megfelelő mértékben került meghatározásra.

A szolgáltató kiválasztására a támogatást igénylő a szerződés tárgya szerinti tevékenységi területen tapasztalattal rendelkező szolgáltatótól köteles egyidejűleg, írásban (e-mailben, faxon, vagy postai úton) árajánlatot kérni. Az ajánlattételre történő felkérésnek és a beérkezett ajánlatoknak legalább az alábbi adatokat kell tartalmaznia:

* a feladat meghatározása olyan részletezettséggel, amely alapján szakmailag és pénzügyileg megalapozott ajánlat nyújtható be; jelen útmutatóban foglaltakkal összhangban annak ismertetését, hogy mely feltételek fennállása esetén alkalmas az ajánlatot tevő szolgáltató a szerződés teljesítésére;
* ajánlatok értékelésének szempontjai és módszere.

A Kedvezményezett azzal a szolgáltatóval köt szerződést, amelyik az adott szolgáltatói piacon a legjobb ár-minőség (azonos szakmai tartalmú ajánlatok esetén a kedvezőbb árú) arányt ajánlja – kellő gondot fordítva az összeférhetetlenség elkerülésére -, az átláthatóság és a potenciális ajánlattevőkkel való egyenlő elbánás elveivel összhangban.

A beszerzési eljárásnak átláthatónak, azaz minden mozzanatában dokumentáltnak kell lennie, a dokumentációnak tartalmaznia kell az árajánlatkéréseket, valamint azok kiértékelését.

A közbeszerzési értékhatárt el nem érő beszerzések esetére meghatározott eljárás lefolytatását a helyszíni ellenőrzés során fenti eljárás dokumentációjának bemutatásával kell igazolni. A fenti eljárást valamennyi az adott körbe tartozó (tehát amelyek esetében nem a Kbt. szerinti eljárást kell lefolytatni), részben vagy egészben támogatás terhére kötött beszerzési (szolgáltatási) szerződés megkötéséhez alkalmazni kell.

1. Nem nyújtható támogatás olyan beruházáshoz, amely keretében a beszerezni kívánt technológiai korszerűsítést eredményező eszközök nem felelnek meg a vonatkozó európai irányelveknek, illetve az azokat harmonizáló magyar rendeleteknek; amelyhez a támogatást igénylő nem rendelkezik az esetlegesen szükséges engedélyekkel; vagy amely a hatályos környezetvédelmi előírásoknak nem felel meg.

5.6.1. Közbeszerzési kötelezettségre vonatkozó tájékoztató

A támogatásból megvalósuló beszerzés vonatkozásában a mindenkor hatályos közbeszerzésekről szóló törvény hatálya alá nem tartozó szervezetek is ajánlatkérőnek minősülhetnek.

Így a támogatásban részesült, egyébként ajánlatkérőnek nem minősülő szervezetek is kötelesek - meghatározott beszerzési, támogatási értékhatár, támogatási intenzitás, illetve meghatározott beszerzési tárgyak esetén - közbeszerzési eljárást lefolytatni, tehát a támogatás tekintetében ajánlatkérőnek minősülnek.

A mindenkor hatályos közbeszerzésekről szóló törvény a fenti esetben is meghatároz kivételi köröket. Így többek között mentesül a közbeszerzési kötelezettség alól az ajánlatkérőnek az a beszerzése, amely kizárólag elektronikus hírközlési szolgáltatás-nyújtására hálózat rendelkezésre bocsátására, igénybevételére irányul.

## Az elszámolható költségek mértékére, illetve arányára vonatkozó elvárások

Az elszámolható költségek mértékére, illetve arányára vonatkozó előírásokat a 272/2014. (XI.5.) Korm. rendelet 5. mellékletét képező „Nemzeti szabályozás az elszámolható költségekről - 2014-2020 programozási időszak”című útmutató szabályozza.

A projekt tervezése során az egyes elszámolható költségtípusok vonatkozásában a következő korlátozásokat szükséges figyelembe venni:

|  |  |
| --- | --- |
| **Költségtípus** | Maximális mértéke az összes elszámolható költségre vetítve (%) |
| Projekt előkészítés, tervezés (kivéve közbeszerzési eljárások lefolytatásának költsége) | 5% |
| Közbeszerzési eljárások lefolytatása | 1% |
| Terület előkészítés (régészeti feltárás, lőszermentesítés, földmunkák stb.) | 2% |
| Műszaki ellenőri szolgáltatás | 1% |
| Projektmenedzsment | 2,5% |
| Tájékoztatás, nyilvánosság biztosítás | 0,5% |
| Könyvvizsgálat | 0,5% |

## Nem elszámolható költségek köre

A támogatható tevékenységekhez kapcsolódóan nem elszámolható költségnek minősül mindazon költség, amely nem szerepel az 5.5. pontban, különösen:

1. garanciális költségek,
2. nem a projekt megvalósítási időszakára vonatkozó működési és általános költségek (rezsi),
3. levonható ÁFA
4. üzemeltetési költségek, informatikai rendszerek (hardver, szoftver) esetén támogatási (pl. support) költségek a megvalósítási határidőt követően

## Az állami támogatásokra vonatkozó rendelkezések

**Támogatáshalmozódás**

Azonos vagy részben azonos azonosítható elszámolható költségek esetén állami támogatás abban az esetben halmozható más, helyi, regionális, államháztartási vagy uniós forrásból származó állami támogatással, ha az nem vezet a csoportmentességi rendeletekben vagy az Európai Bizottság jóváhagyó határozatában meghatározott legmagasabb támogatási intenzitás túllépéséhez.

Állami támogatás különböző azonosítható elszámolható költségek esetén halmozható más, helyi, regionális, államháztartási vagy uniós forrásból származó állami támogatással.

Az egy projekthez igénybe vett összes támogatás - függetlenül attól, hogy annak finanszírozása uniós, országos, regionális vagy helyi forrásból történik - támogatási intenzitása vagy összege nem haladhatja meg az irányadó uniós állami támogatási szabályokban meghatározott támogatási intenzitást vagy támogatási összeget.

A közművezetékek adójáról szóló 2012. évi CLXVIII. törvény 11. §-a szerinti kedvezmény európai versenyjogi értelemben vett állami támogatásnak minősül. Ennek megfelelően kizárólag a csoportmentességi rendelet 52. cikke alapján a vissza nem térítendő támogatás terhére vehető igénybe úgy, hogy az adókedvezmény támogatástartalmát le kell vonni a vissza nem térítendő támogatásból. Amennyiben a nyertes pályázónak van szabad de minimis kerete az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló 1407/2013/EU bizottsági rendelet (2013. december 18.) alapján, akkor az adókedvezményt vagy annak egy részét csekély összegű (de minimis) támogatásként is igénybe veheti úgy, hogy azt nem kell levonni a vissza nem térítendő támogatásból, ha a csekély összegű támogatást nem konkrét támogatható költségekre nyújtják vagy azokhoz nem rendelhető hozzá.

* + 1. A felhívás keretében nyújtott egyes támogatási kategóriákra vonatkozó egyedi szabályok

**Széles sávú infrastruktúrára irányuló támogatásra vonatkozó specifikus szabályok[[15]](#footnote-16)**

A kedvezményezettről és a támogatás összegéről a támogatást nyújtó nyílt, átlátható, megkülönböztetés-mentes és a technológiasemlegesség elvén alapuló pályáztatás alapján köteles dönteni.

A támogatás szélessávú infrastruktúra kiépítéséhez abban az esetben nyújtható, ha a beruházást olyan területen valósítják meg, ahol nincs azonos kategóriájú infrastruktúra (pl. szélessávú alaphálózat, újgenerációs hozzáférési hálózat) és ahol a piaci szereplő - egy ebből a célból meghirdetett nyilvános konzultáció keretében - nyilatkozik, hogy a támogatási intézkedés tervezetének közzétételétől számított három éven belül piaci feltételek mellett nem tervez a támogatott infrastruktúrával azonos kategóriájú infrastruktúrát kiépíteni.

Alépítmény építéséhez abban az esetben nyújtható támogatás, ha az alépítmény több kábelhálózatnak és különböző hálózati topológiáknak is helyet biztosít.

A hálózat üzemeltetője tisztességes és megkülönböztetés-mentes feltételek mellett a lehető legszélesebb körű aktív és passzív nagykereskedelmi hozzáférést köteles biztosítani a támogatott infrastruktúrához.

A hálózat üzemeltetője a nagykereskedelmi hozzáférést fizikai átengedés révén köteles biztosítani.

A hálózat üzemeltetője a nagykereskedelmi hozzáférést legalább hét éven keresztül köteles biztosítani. Az alépítményekhez és a tartóoszlopokhoz való hozzáférés joga időben nem korlátozható.

A nagykereskedelmi hozzáférés díját a hálózat üzemeltetője a nemzeti szabályozó hatóság árazási elvei és Magyarország vagy az Európai Unió összehasonlítható, versenyképesebb területeinek referenciaértékei alapján, a hálózat üzemeltetője által kapott támogatás figyelembe vételével határozza meg.

A 10 millió eurónak megfelelő forintösszeget meghaladó támogatási összegű projekt esetén a támogatást nyújtó a kedvezményezett indokolatlan mértékű profitszerzésének megakadályozása érdekében ellenőrzési és visszafizetési mechanizmust alkalmaz.

1. A támogatási kérelem elkészítése során csatolandó mellékletek listája

A támogatási kérelem elkészítésekor a következő mellékleteket szükséges csatolni:

1. **Jóváhagyott** (közgyűlés, taggyűlés, illetve a tulajdonosok által jóváhagyott) **éves beszámoló**, amennyiben az nem került feltöltésre a www.ebeszamolo.kim.gov.hu oldalra

A gazdálkodási adatok igazolására az alábbiak fogadhatók el:

gazdasági társaság esetén a jóváhagyott (közgyűlés, taggyűlés, illetve a tulajdonosok

által jóváhagyott), utolsó lezárt, teljes (365 napot jelentő) üzleti évi összevont (konszolidált) beszámoló, ennek hiányában éves beszámoló vagy egyszerűsített éves

beszámoló (mérleg, eredménykimutatás);

2. **Éves beszámoló** közgyűlés, taggyűlés, illetve a tulajdonosok általi **jóváhagyását igazoló**

**dokumentum**

Az utolsó lezárt, teljes (365 napot jelentő) üzleti évi beszámoló közgyűlés, taggyűlés,

illetve a tulajdonosok általi jóváhagyását igazoló dokumentum (pl. jegyzőkönyv, határozat)

hitelesített másolatát kell benyújtani.

3. **Költségtételek alátámasztására** 3 db, a támogatási kérelem benyújtásakor érvényes,

egymástól független **árajánlatadók** által kiállított magyar nyelvű árajánlat csatolása

szükséges, amely tartalmazza:

* az ajánlattevő megnevezését, aláírását, nyilatkozatát az adott áru/szolgáltatás nyújtására vonatkozóan;
* az ajánlat tárgyának pontos megnevezését, az elvégzendő feladatok pontos, részletes

leírását;

* az árajánlat érvényességét és/vagy az ajánlat kiállításának dátumát, amely a támogatási

kérelem benyújtását megelőző 90 napnál nem lehet régebbi;

* az egységárat, a nettó árat, az ÁFÁ-t és a bruttó árat;

1. A pályázó hivatalos képviselőjének **aláírási címpéldánya**/vagy ügyvédi által hitelesített **aláírásminta**
2. A pályázat beadását megelőző utolsó lezárt, teljes üzleti évben a NAV-nak kötelezően megküldendő bevallás **statisztikai létszámot** tartalmazó oldala, vagy belső munkaügyi nyilvántartása
3. **Tervrajzok, műszaki dokumentáció** (térinformatikai file formátumban)
4. Megvalósíthatósági tanulmány
5. Nyilatkozat a Magyar Mérnöki Kamara által közzétett tervezési díjtételek alkalmazásáról

Felhívjuk figyelmét, hogy a felsorolt mellékleteket a támogatási kérelem elkészítésekor kell csatolni. A Nyilatkozat c. dokumentumot vonalkóddal rendelkező példányát pedig a támogatási kérelem véglegesítése és lezárása után az elektronikus kitöltő program fogja legenerálni, így az a csatolandó mellékletek között nem került felsorolásra. A Nyilatkozat aláírását és elküldését a 4.3. fejezet „A támogatási kérelem benyújtásának határideje és módja” b) pontjában meghatározott módon kell elvégezni”. A támogatási kérelmek benyújtásának és elbírálásának folyamatát az Általános Útmutató a Felhívásokhoz c. dokumentum 3. pontja tartalmazza, amely letölthető a [www.szechenyi2020.hu](http://www.szechenyi2020.hu) oldalról.

1. További információk

Tájékoztatjuk a tisztelt támogatást igénylőt, hogy a támogatási kérelmek elbírálása során a támogatást igénylővel kapcsolatos, a közhiteles adatbázisokban elérhető adatok vagy azok egy része az eljárási rendelet hatálya alá tartozó szervezetek által felhasználásra kerülnek.

Egy hiánytalanul kitöltött adatlap esetén egy üveg pezsgőt ajánl fel a pályázat kiírója.

Az Irányító Hatóság fenntartja a jogot, hogy jelen Felhívást a jogszabályi környezet alakulásának megfelelően indokolt esetben módosítsa, illetve jogszabályban meghatározott esetben felfüggessze, vagy lezárja, amelyről az Irányító Hatóság indoklással ellátott közleményt tesz közzé a www.szechenyi2020.hu oldalon.

Felhívjuk a tisztelt támogatást igénylők figyelmét, hogy a [www.szechenyi2020.hu](http://www.szechenyi2020.hu) honlapon található az Általános Útmutató a Felhívásokhoz c. dokumentum, amely általános tájékoztatást nyújt az alábbiakról:

1. Kizáró okok listája

[2. A projektjavaslatok benyújtásának és elbírálásának módja](#_Toc406577993)

[2.1 A támogatási kérelmek benyújtásának és elbírálásának módja standard eljárásrendben](#_Toc406577994)

[2.2 A támogatási kérelmek benyújtásának és elbírálásának módja egyszerűsített eljárásrendben](#_Toc406577995)

[2.3 A támogatási kérelmek benyújtásának és elbírálásának módja kiemelt eljárásrendben](#_Toc406577996)

[3. Tájékoztatás kifogás benyújtásának lehetőségéről](#_Toc406577997)

[4. Tájékoztató támogatói okirat kibocsátásáról vagy a támogatási szerződés megkötéséről](#_Toc406577998)

[5. A biztosítéknyújtási kötelezettségre vonatkozó tájékoztató](#_Toc406577999)

[6. A fejlesztéssel érintett ingatlanra vonatkozó feltételek](#_Toc406578000)

[7. Tájékoztatás a projektek megvalósításáról, finanszírozásáról, és előrehaladásának követéséről](#_Toc406578001)

[8. A közbeszerzési kötelezettségre vonatkozó tájékoztató](#_Toc406578002)

[9. Tájékoztatásra és nyilvánosságra vonatkozó kötelezettségek](#_Toc406578003)

[10. A felhívással, a projekt kiválasztási eljárással és a projektmegvalósítással kapcsolatos legfontosabb jogszabályok](#_Toc406578004)

[11. Fogalomjegyzék](#_Toc406578005)

**Kérjük, hogy a támogatási kérelmet az útmutatók figyelembevételével készítsék el!**

1. A felhívás szakmai mellékletei
2. Műszaki leírás
3. Tervezési segédtábla
4. Topológiai mintaterv
5. Tervezési és Kivitelezési Irányelvek (TKI)
6. Nyílt Hozzáférési (Open Access) Szabályok
7. Pénzügyi termékek ismertetője (éles megjelenéskor)
8. Megvalósíthatósági Tanulmány sablon

1. számú szakmai melléklet

**Műszaki leírás**



2. számú szakmai melléklet

**Tervezési segédtábla**



3. számú szakmai melléklet

**Topológiai mintaterv**





4. számú szakmai melléklet

**Tervezési és Kivitelezési Irányelvek**



5. számú szakmai melléklet

**Nyílt Hozzáférési (Open Access) Szabályok**

GINOP 3.4.1. hálózatfejlesztési pályázatokhoz

****

6. számú melléklet

**Tájékoztató pénzügyi eszköz igénybevételéről**

7. számú melléklet

**Megvalósíthatósági tanulmány sablon**

****

1. Támogatási kérelmet azok a szervezetek nyújthatnak be, amelyek maradéktalanul megfelelnek a felhívás jogosultsági feltételeinek. Kérjük a támogatási kérelem benyújtása előtt tanulmányozza a részletes jogosultsági feltételeket a 4. fejezetben. [↑](#footnote-ref-2)
2. A támogatási kérelmekről hozott döntés határidejére vonatkozó szabályokat a 272/2014. (XI.5.) Korm. rendelet tartalmazza. [↑](#footnote-ref-3)
3. A támogatási kérelem benyújtására és megvalósítására számos egyéb feltétel vonatkozhat. Kérjük, tanulmányozza át ezeket a felhívás további fejezeteiben. [↑](#footnote-ref-4)
4. Bizottság 651/2014/EU rendelete (2014. június 17.) a Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról [↑](#footnote-ref-5)
5. 1069/2014 (II.19) Kormányhatározat Magyarország Nemzeti Infokommunikációs Stratégiájáról [↑](#footnote-ref-6)
6. Az Európa Parlament és a Tanács 1379/2013/EU rendelete a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2006/EK tanácsi rendelet hatályon kívül helyezéséről [↑](#footnote-ref-7)
7. Minősített elektronikus aláírás: olyan - fokozott biztonságú - elektronikus aláírás, amelyet az aláíró biztonságos aláírás-létrehozó eszközzel hozott létre, és amelynek hitelesítése céljából minősített tanúsítványt bocsátottak ki. [↑](#footnote-ref-8)
8. A postai szolgáltatásokról szóló 2012. évi CLIX. törvény (a továbbiakban Posta tv.) 2. § 9. pontjában foglaltak szerint expressz postai szolgáltatás: az az időgarantált szolgáltatás, melynek keretében a postai szolgáltató arra vállal kötelezettséget, hogy a postai küldeményt belföldön legkésőbb a felvételt követő munkanapon, Európai Unió tagállamaiba címzett küldemény esetében legkésőbb a felvételt követő harmadik munkanapon, egyéb nemzetközi viszonylatú küldemény esetében legkésőbb a felvételt követő ötödik munkanapon kézbesíti, és emellett az alábbi a)-f) pontban foglalt többletszolgáltatások közül legalább egyet teljesít:

   a) nyomon követhető kezelés;

   b) utánvétel;

   c) tértivevény;

   d) értéknyilvánítás;

   e) kizárólag a küldemény címzettjeként megjelölt személy kezéhez történő kézbesítés;

   f) a küldeménynek a feladó lakóhelyén, tartózkodási helyén, székhelyén, telephelyén vagy fióktelepén történő felvétele. [↑](#footnote-ref-9)
9. A Posta tv. 2. § 15. pontjában foglaltak szerint futárposta-szolgáltatás: olyan - a küldemény felvételétől számított legfeljebb 24 órán belül teljesítendő - időgarantált postai szolgáltatás, amelynek keretében a postai szolgáltató arra vállal kötelezettséget, hogy a postai küldemény felvételét végző személy a postai küldeményt a kézbesítés megkísérléséig megszakítás nélkül személyes felügyelete alatt tartja oly módon, hogy a feladó ez alatt bármely időpontban rendelkezhessen a postai küldemény címzettjének vagy címének a megváltoztatásáról, és sikertelen személyes kézbesítés esetén megtehesse a szükséges intézkedéseket. Felhívjuk figyelmét, hogy amennyiben postafiók címre kell beküldeni a támogatási kérelmet, akkor futárpostai szolgáltatás – a Posta törvény rendelkezései alapján - nem vehető igénybe. [↑](#footnote-ref-10)
10. A felhordó hálózat építése során a Tervezési és Kivitelezési Irányelvekben (TKI) megadott szempontok betartása szükséges. A TKI-ban megjelölt tervezési, építéstechnológiai vagy egyéb elvárások betartását a Felügyelőmérnökök a kiviteli tervezéstől kezdődően a megvalósítás bármelyik fázisban ellenőrizhetik. [↑](#footnote-ref-11)
11. A járások besorolása a felhívást megalapozó Részletes Megvalósíthatósági Tanulmány 15 éves üzleti modellszámítása alapján történt, mely figyelembe veszi költség oldalon a beruházás aktív és passzív eszközeinek értékét, az üzemeltetés költségeit, az adóterheket, a felújító beruházások költségét, míg bevételi oldalon a várható penetráció növekedés és ARPU mellett elérhető bevételeket [↑](#footnote-ref-12)
12. Közbeszerzési kötelezettség fennállása esetén [↑](#footnote-ref-13)
13. Amennyiben a beruházásra történik annak aktiválása [↑](#footnote-ref-14)
14. Felügyelő mérnöki szolgáltatáshoz kapcsolódhat [↑](#footnote-ref-15)
15. 651/2014/EU rendelet 52. cikke alapján [↑](#footnote-ref-16)